text:
दुनियाँ सबसँ पैघ अभिशाप गरीबी होइत छैक आ एकर सबसँ पैघ उदाहरण नौगछिया वाली छलीह. भगवानो केवल धनिके लोकऽक सँग दैत छथि. खासतौर पर विपत्ति मे तऽ जुनि पुछू. सात साल पहिने नौगछिया वाली’क विवाह धनेसर’क सँग भेल छल. विवाह’क समय मे तीन बीघा खेत छलन्हि. पुरे दिन समाँग तोड़लाक बाद साल भर’क खर्चा निकलि जाइत छलन्हि. मुदा पिछला किछु साल सँ तऽ बाढ़ि एहेन तबाही मचौने छल जे नहि पुछु. दू बीघा खेत मे बालु भरि देने छल. पिछला तीन साल सँ कोनो खेती नहि भेल छल ओहि खेत मे. एक बीघा मे खर्चा की चलत कर्जा तऽर मे धनेसर दबल छलाह.
बात एतबी रहितेक तऽ कोनो बात नहि. दू साल पहिलुका बाढ़ि मे जे नौगछिया वाली आ धनेसर सँग भेल एहेन अन्याय भगवान किनको सँग नहि करथु. दू दू टा बेटा छलन्हि. एकटा तीन साल’क आ दोसर एक साल’क. बाढ़ि’क बाद मे पूरे गाम मे हैजा पसरल छल. ओहि हैजा मे गाम’क लगभग एक दर्जन लोक एहि दुनियाँ सँ चलि गेल. बाँकी लोकनि ते बूढ़ छलैथि मुदा धनेसर’क दुनू बेटा एखन दुनियाँ’क कोनो मतलबे नहि बुझि पेलक कि भगवान ओहि दुनू टा के एक्के दिन उठा केँ लऽ गेलाह.
प्रसव पीड़ा पूत्र’क वियोग सँ कमजोर पड़ैत छैक. धनेसर दुनू प्राणी इएह कहैत छलाह जँ भगवान केँ हमरा पूत्रहीन करबाक छलन्हि ते जन्मे किएक देल्थिन्ह. बाँझ रहला पर पुत्र वियोग नहि होइत छैक. अखबार मे, रेडियो मे आ टेलिविजन मे अनेक नेता अपन अपन पक्ष दैत छलथिन्ह. किओ भारत सरकार केँ ते किओ स्थानीय प्रशासन केँ जिम्मेदार ठहराबैत छलैथि. मुदा धनेसर आ नौगछिया वाली लेल असली जिम्मेदार ते केवल भगवाने छलाह. हुनका कखनो ई मोन नहि होइत छलन्हि जे यदि सरकार बाढ़ि रोकबाक भरिसक प्रयाक केने रहितैक तऽ हुनका आई ई दिन नहि देखऽ पड़ितन्हि. हुनका लेल तऽ बाढ़ि एक विभीषिका थीक जकरा उपर मे पूर्ण कन्ट्रोल केवल भगवाने टा के छन्हि. कतेक नेता एहि गाम’क दौरा केने होयत मुदा एहि दुनू प्राणी लेल ओकर कोनो मतलब नहि छलन्हि.
समय प्रत्येक घाव’क मलहम होइत छैक. से धनेसर दुनू प्राणी पर सेहो लागू भेल. धीरी धीरे पुत्र वियोग सँ छुट्टी भेटलन्हि. अपन दिनचर्या मे लागि गेलाह. फेर ओएह खेत ओएह कोदारि ओएह बरद ओएह गाछी ओएह जलखई. जतेक समय बीतय दुनू प्राणी अपन सामान्य रुप मे नहुएँ नहुँह आबए लागलैथि. भगवानो बाट ताकैत छलथिन्ह. दु:खऽक समय मे कोनो सहायता नहि देल्थिन्ह. भगवान शायद इएह नियम बनौने छथि. दुःखऽक समय मे यदि खुशखबरी दऽ देथिन्ह तऽ दुऽख’क मोल कम भऽ जेतैक.
सामन्य भेला पर नौगछिया वाली फेर सँ गर्भवती भेलीह. धनेसर आ नौगछिया वाली फेर सँ एक हजार सपना देखऽ लागल्थिन्ह. मुदा हुनकर सपना मे एहि बेर एकटा खोट छल. मोन शँकित छलन्हि. एक एक डेग फुकि फुकि के आगू बढ़बैत छलैथि. समय बीतल आ दुनू प्राणी केँ फेर सँ पुत्र रत्न’क प्राप्ति भेलन्हि. मानू खुशी’क फेर सँ कोनो ठिकाना नहि.
मुदा पूत्र रत्न’क प्राप्ति बादे सगा सम्बन्धी अलग अलग तरह’क सलाह देबऽ लागलन्हि. किओ कहन्हि जे पिछला बेर कँजूसी के कारण शीतला मैया केँ कुमारि नहि खुऔला’क कारणे दुनू बच्चा’क नुकसान भऽ गेलन्हि. ते किओ कहन्हि जे भगवान’क पूजा सही समय पर नहि केलथिन्ह. जतेक तरह’क मुँह ओतेक तरहक सलाह. शायद गरीब लोकनि के हैजा कोनो बीमारीए नहि बुझा पड़ैत छलन्हि. असल मे प्रत्येक आदमी’क सोच अपन सीमा मे रहैत छैक. बाढि’क बाद’क हैजा के उपर मे केवल धनिक आ हाकिम लोकनिक कन्ट्रोल रहैत छैक. गरीबऽक लेल ओ सीमा सँ बाहर’क वस्तु छल. तेँ बाढ़ि सँ पसरल हैजा केँ किओ दोष नहि दैत छल्थिन्ह. जकर किओ नहि ओकर भगवाने टा होइत छैक. गरीब’क लेल तेँ भगवाने सब किछु. पुत्र रत्न भेटलन्हि तऽ भगवान’क कृपा सँ. पुत्र छीनि लेल्कन्हि ते भगवाने के प्रकोप सँ. किओ कहन्हि जे डाइन’क आँखि लागि गेलन्हि ते किओ कहन्हि जे भूत प्रेत’क असर थीक.
मुदा एहि बेर धनेसर दुनू प्राणी कोनो तरहक रिस्क नहि लेबऽ चाहैत छलाह. तेँ जतेक तरह’क सलाह भेटन्हि ओतेक तरह’क प्रयास करैथि. बच्चा सेहो दिन दुना आ राति चौगूना बढए लागलन्हि. एतेक कम उमर मे एत्तेक सुन्दर सुन्दर केश, बहुत चाकर माथ, सुग्गा सनक ठोर, ठाढ़ नाक, सब किओ कहन्हि जे पूर्व जन्म मे ई बच्चा कोनो राजकुमार छलाह. बच्चा’क प्रत्येक प्रशँशा पर नौगछिया वाली दुनू प्राणी आशँकित भऽ जैथि. मुदा नौगछिया वाली केँ सेहो होइत छलन्हि जे ई बच्चा कोनो राजकुमार सँ कम नहि. बेसी प्रशँसा केला पर धनेसर हुनका डाँटि दैथि जे सबसँ पहिने बच्चा पर अपन माए के आँखि लागैत छैक. नौगछिया वाली सेहो आशँका मे अपना आप केँ कन्ट्रोल कऽ लैथि.
पाँचे महीना मे ई बच्चा गुड़कि गुड़कि चलए लागल. बच्चा जतेक नम्हर होमय ओतेक सुन्दर भेल जाए. पाँचे महीना मे बच्चा बाजबाक हर सम्भव प्रयास करए लागल. बचपन मे ओकर गतिविधि देखि लागैत छल जे आगु चलि के ओ बहुत मेधावी होयत. लोक ओहि बच्चा’क जतेक प्रशँशा करय नौगछिया वाली ओतेक प्रफुल्लित भऽ जाथि. बात एतबे नहि, हुनका मोन तरह तरह के सपना अँकुरित होमय लागए. नौगछिया वाली कखनो सपना देखैथि जे हुनकर बौआ पैघ भऽ डाक्टर इन्जीनियर वकील, जज, कमीशनर एक सँग सब पदवी धारण केने छथि. बच्चा केँ देखि केँ मोन होइत छलन्हि जे एकर मुँहे बता रहल अछि जे ई कोनो पैघ हाकिम होयत. ओना ते प्रत्येक बच्चा अपन माएक लेल पैघ सँ पैघ हाकिम होइत अछि, प्रत्येक माए-बाप अपन बेटा केँ डाक्टर इन्जीनियर बनबे चाहैत छथि, मुदा गाम’क प्रत्येक लोकनि इएह कहन्हि जे ई बच्चा देखबा मे अदभूत अछि आ एकर गतिविधि एकर मेधा केँ देखाबैत अछि. धनेसर आ नौगछिया वाली लगभग आब बिसरि गेल छलथि जे किछु समय पहिने हुनका पूत्र हानि भेल छलन्हि. ओहो एक नहि दू-दू टा एक्के सँगे. मानव जाति’क इएह विशेषता. एक दू:ख केँ दोसर सूख खतम कऽ दैत छैक. आ जिन्दगी चलैत रहैत छैक.
धनेसर प्रतिपल आशँकित छलाह. मुदा कोनो तरहक विपरीत परिस्थिति सँ लड़बाक लेल पूर्ण तैयार. समय बीतय लागल आ बच्चा नम्हर होमय लागल. धनेसर’क घर मे छओ महीना पूरला पर बच्चा’क नामकरण सँसकार होइत छल. एहि बात’क चर्चा धनेसर बहुत गोटा लग केने छल. ओहि मे किछु लोकनि हुनका सलाह देलकन्हि जे पिछला बेर बच्चा’क नामकरण सँस्कार मे कोनो विधि विधान नहि कायल गेल ताहि लेल भगवती नाराज भऽ गेलीह आ दू-दू टा बच्चा’क नुकसान भऽ गेलन्हि. एहि बेर धनेसर दुनू प्राणी केँ पूरे विध विधान सँ नामकरण सँस्कार करबाक चाही. पुरोहित केँ बजाए पहिने सत्यनारायाण भगवानक पूजा आ ओकर बात अगिला दिन धूम-धाम सँ नामकरण सँस्कार आ साँझ के भोज.
धनेसर ककरो नाराज करय नहि चाहैत छलाह. सब लोकनिक बात मानि गेलाह. मोन भेलन्हि जे जखन एतेक खर्चा हेबे करत ते बड़की मौसी केँ बजा ली. बेचारी बुढ़ भऽ गेलीह अछि. बुढ़’क आशीर्वाद लेबाक चाही. नहि जानि कोन तरह’क आशीर्वाद ककरा कोन तरह सँ लागि जायत आ कोन काल केँ हरि लेत. ई प्रस्ताव अपन पत्नी नौगछिया वाली लग राखल गेल. नौगछिया वाली से एहि प्रस्ताव केँ सहर्ष स्वीकार कऽ लेलीह.
उम्हर टोल’क एक आदमी के भेजल गेल जे धनेसर’क मौसी केँ आनल जाए. इम्हर गाम मे धनेसर तन-मन-धन सँ लागि गेल जे नामकरण सँस्कार बढ़ियाँ सँ होयबाक चाही. मुदा टोल’क लोक पुछलकन्हि जे भोज भात ते हेबे करत मुदा एखन धरि बच्चा’क की नाम राखल जायत से सोचने छी की नहि? धनेसर एखन धरि कोनो नाम नहि सोचने छलाह. मोन मे एक हजार नाम आबैत छलन्हि मुदा असल नाम की होमय से एखन धरि तय नहि केने छलथि. टोल’क दोसर लोक जखन टोकलकन्हि ते मोन पड़लन्हि जे नौगछिया वाली केँ पुछि नाम पहिने सँ तय कऽ ली. अपन पुरोहित सँ पुछलथिन्ह, जवाब भेटलन्हि जे नाम जे राखू मूदा ओ नाम नामकरण सँस्कार भेला’क बादे सँ कहल जेतैक. पत्नी सँ जँ पुछल्थिन्ह ते पत्नी से एक दर्जन नाम गिना देलकन्हि. मुदा आई दुनू प्राणी एक नाम पर सहमति दऽ देलखिन्ह जे बच्चा’क नाम प्रदीप-चन्द्र होएबाक चाही. प्रदीप चन्द्र तऽ धनेसर केँ से बढ़ियाँ लागलैन्ह मुदा बुझि नहि सकलाह जे एतेक सुन्दर नाम हुनका फुड़लन्हि. नौगछिया वाली कहलकन्हि जे एकर अर्थ होइत छैक चन्द्रमा सनक एहेन दीप जे सँसार मे रौशनी पसारि दैथि. नौगछिया वाली लग एतेक दिमाग नहि छलन्हि कि एतेक सुन्दर नाम ओ अपना सँ राखि सकैत छलीह. ओ त गाम’क स्कूल’क मास्टर साहेब छलन्हि जे ई नामो फुरा देलकन्हि आ ओकर मतलब से बता देलकन्हि.
कोनो बच्चा’क नाम रखबा मे माँ-बाप अपन पूरा ऊर्जा लगा दैत छथि. बच्चा’क नाम केवल नामे टा नहि ओ बहुत किछु होइत छैक. नाम रखबा मे पारिवारिक सँस्कार, माता-पिता’क मेधा, आ माता पिता’क दूरदर्शिता सब किछु निहित रहैत छैक. तेँ, साबिक मे बहुत लोकनि अपन बच्चा’क नाम दरोगा, ओकील, मुख्तार केवल एहि लेल राखैत छलैथि किएक ते हुनकर सपना छलन्हि ओकील मुख्तार बनबाक आ ओ अपन जीवन मे ई सब किछु नहि बनि सकलैथि. आब अपन बच्चा’क नाम राखि अपन अपूर्ण इच्छा के पूर्ण कऽ लैत छथि. सचमुच बच्चा’क नाम केवल नामे टा नहि माए बाप’क अपूर्ण इच्छा केँ द्योतक होइत छैक. प्रदीप- चन्द्र धनेसर आ नौगछिया वाली’क एहेन बेटा जे चन्द्रमा जेकाँ मेघ एतेक ऊँच उठि पूरे दुनियाँ मे रौशान करत.
लिअ आब नामकरण सँस्कार’क दिन से लऽग आबि गेल. काल्हि नामकरण होयत. दोसर गाम सँ धनेसर’क मौसी से आब आबि छलथि. टोल’क लोक से बाट ताकि रहल छथि जे काल्हि साँझ के भेज होयत. धनेसर तैयारी मे व्यस्त छलाह. नौगछिया वाली प्रयास करैत छलीह जे बच्चा हरदम हुनकर निगरानी मे रहए. मौसी से चेता देने रहथि जे स्त्रीगण लोकनि सँ बच्चा नुका केँ राखब, नहि जानि ककर नजर केहेन खराप हो. बच्चा केँ ललाट पर आ आँखि मे काजर हरदम लागल हो से मौसी’क विशेष सुझाव.
देखैत देखैत साँझ भऽ गेल. नौगछिया वाली, धनेसर आ हुनकर मौसी खाना खा केँ बौसल छलैथि. मौसी पुछए लागलथिन्ह जे पिछला दुनू बच्चा’क नुकसान कोना भेल छल. धनेसर सब किछु बताबैत छलाह.
ओहि पर मौसी पुछलथिन्ह, “से सब तऽ जे भेल से भगवान’क मर्जी सँ आब ई बौआ’क की नाम राखि रहल छी?”
-----------------------------------------------------
एहि कथा’क बाँकी हिस्सा हमर पोथी "भोथर पेन्सिल सँ लिखल" मे देल गेल अछि. पोथी’क बारे मे विशेष जानकारी आ कीनबाक लेल प्रक्रिया निम्न लिन्क मे देल गेल अछि. http://www.bhothar-pencil.co.cc/ .
मैथिली भाषा’क उत्थान मे योगदान करु. पोथी कीनि साहित्य केँ आगू बढ़ाऊ.


c: text/html

text:
नई दिल्ली । बिहार क लोक लेल खुश हेबाक एकटा आओर मौका भेट गेल अछि। कहल जाइत छैक जे इतिहास क गप ओहने लोक करैत अछि जेकर वर्तमान कमजोर होइत अछि। निश्चित रूप स पाटलिपुत्र क इतिहास गौरवशाली रहल अछि, मुदा ओकर वर्तमान सेहो आब अपन रंगत मे आबि रहल अछि। अंतरराष्ट्रीय संस्था इंस्टीच्यूट फार कम्पिटिटिवनेस (आइएफसी) अपन ताजा सर्वे मे बिहार क राजधानी पटना कए देश क 50टा सबस बेसी प्रतिस्पर्धा वाला शहर मे शामिल क लेलक अछि। अंक क आधार पर पटना, बिहार- झारखंड मे नहि बल्कि उत्तर भारत क सबस नीक शहर क रूप मे सामने आयल अछि। उद्योग धनी जमशेदपुर आओर झारखंड क राजधानी रांची क अलावा पटना उत्तर प्रदेशक बनारस, अगरा, अमृतसर, देहरादून सन शहर कए पाछु छोडि देलक अछि।
अंतरराष्ट्रीय संस्था इंस्टीच्यूट फार कम्पिटिटिवनेस (आइएफसी) क एहि पांचम सालाना रिपोर्ट ओना तेसर बेर एहि सूची मे दिल्ली अपना कए देशक सबस सुंदर आ बेसी प्रतिस्पर्धा वाला शहर क खिताब पैबा मे सफल रहल अछि, मुदा पटना बिहार क एकटा एहन शहर अछि जे एहि सूची मे सबस पैघ छलांग लगेलक अछि। पिछला सप्ताह जारी एहि सूची मे पटना 35म स्थान पर अछि, जखनकि जमशेदपुर 43म आ रांची 49म पायदान पर है।
दिल्ली मे आयोजित सिंगापुर बिजनेस फोरम में सिंगापुर क प्रधानमंत्री ली सेन लूंग क उपस्थिति मे पेश भेल एहि रिपोर्ट क अनुसार पटना किछु अन्य मशहूर शहर कए तेजी स पाछु धकेल देलक अछि। एहि मे आगरा, बनारस, मेरठ, इलाहाबाद, जबलपुर, आसनसोल, देहरादून, अमृतसर सन शहर शामिल अछि।
शहर क रैंकिंग लेल हार्वर्ड बिजनेस स्कूल क प्रोफेसर माइकल ई. पोर्टर क माइक्रोइकोनोमिक कम्पिटिटिवनेस डायमंड माडल क उपयोग कैल गेल अछि। मुख्य रूप स मानव संसाधन, भौतिक संसाधन, ज्ञान क संसाधन आ पूंजी क संसाधन क अलावा एकरा सब लेल तैयार कैल गेल आधारभूत संरचना क आधार पर इ सूची बनाउल गेल अछि। दिल्ली क बाद मुंबई दोसर स्थान पर अछि, जखनकि चेन्नई, हैदराबाद, कोलकाता, गुड़गांव आ बेंगलूरू कए क्रमश: तेसर स सातम स्थान भेटल अछि।
आइएफसी क इ रिपोर्ट केवल शहर क रैंकिंग कए इंगित करैत अछि, बल्कि एहि गपक सेहो संकेत अछि जे कारपोरेट क्षेत्र क नजरि एहि शहर पर सब पर अछि। कारपोरेट क्षेत्र एकर आधार पर अपन निवेश क खांका तैयार करैत अछि। रिपोर्ट इ सेहो देखबैत अछि जे कोन प्रकार स एहि शहर सब मे गवर्नेस कए बेहतर कैल जा रहल अछि आ शहर मे एक समान विविधता पर ध्यान देल जा रहल अछि। आइएफसी क चेयरमैन अमित कपूर क कहब अछि जे, ‘शहर अर्थव्यवस्था कए दिशा दैत अछि। ओकर विकास पूरा राज्य क विकास कए गति दैत अछि आ नतीजा क तौर पर पूरा देश मे विकास कए रफ्तार भेटैत अछि। पिछला किछु साल स देश क शहर अपन पुरान ढर्रा स ऊपर उठल अछि आ अपन क्षमता क ग्लोबल स्तर पर प्रदर्शन क रहल अछि।’
maithili news, mithila news, bihar news, latest bihar news, latest mithila news, latest maithili news, maithili newspaper
पटना कए भेटल उत्तर भारत क सबस सुंदर शहरक तमगा
नई दिल्ली । बिहार क लोक लेल खुश हेबाक एकटा आओर मौका भेट गेल अछि। कहल जाइत छैक जे इतिहास क गप ओहने लोक करैत अछि जेकर वर्तमान कमजोर होइत अछि। निश्चित रूप स पाटलिपुत्र क इतिहास गौरवशाली रहल अछि, मुदा ओकर वर्तमान सेहो आब अपन रंगत मे आबि रहल अछि। अंतरराष्ट्रीय संस्था इंस्टीच्यूट फार कम्पिटिटिवनेस (आइएफसी) अपन ताजा सर्वे मे बिहार क राजधानी पटना कए देश क 50टा सबस बेसी प्रतिस्पर्धा वाला शहर मे शामिल क लेलक अछि। अंक क आधार पर पटना, बिहार- झारखंड मे नहि बल्कि उत्तर भारत क सबस नीक शहर क रूप मे सामने आयल अछि। उद्योग धनी जमशेदपुर आओर झारखंड क राजधानी रांची क अलावा पटना उत्तर प्रदेशक बनारस, अगरा, अमृतसर, देहरादून सन शहर कए पाछु छोडि देलक अछि।

robotstxt: allowed

filter: keep


text:
सुपौल। 06 अक्टूबर। छातापुर थाना क्षेत्र के लालपुर स्थित सुरसर नदी म' डूबला स' चाचा-भतीजी केर मौत भ' गेल। बुधदिन नदी म' डूबल दुनू के शव कैल्हि गुरुदिन बरामद कायल गेल। एनडीआरएफ के टीम द्वारा कैको घंटाक अथक प्रयास के बाद शव क' नदी स' निकालल गेल।
गौरतलब अछि कि बुध दिन सुरसर नदी के कात म' मवेशी क' पैन पीएबाक दौरान 15 बरखक माधुरी कुमारी नदी म' डूबे लागली। बगले म' मवेशी चरा रहल चाचा 22 वर्षीय अप्पन भतीजी क' बचबे लागला। जता दुनू नदी म' लपाता भ' गेलाह। मौका पर पहुंचल पुलिस आओर एनडीआरएफ के टीम कैको घंटा शव क' खोजबाक प्रयास करैत रहल। कैल्हि गुरु दिन शव बरामद कायल गेल।
थानाध्यक्ष राजीव कुमार झा कहलनि कि दुनू शव क' कब्जा म' ल' पोस्टमार्टम लेल सदर अस्पताल सुपौल भेजल गेल अछि। ओतहि छातापुर सीओ लाला प्रमोद कुमार श्रीवास्तव कहलनि कि जांचोपरांत सरकारी सहायता के लेल विभाग क' प्रतिवेदित कायल जायत।


text:
पटना। 23 जनवरी। राष्ट्रीय जनता दल (राजद) के अध्यक्ष लालू प्रसाद के पुत्री आर राज्यसभा सदस्य मीसा भारती क' विदेश मंत्रालय के परामर्शदात्री समिति के सदस्य नियुक्त काएल गेलन्हि। मीसा आय सोमवार दिन अप्पन फेसबुक पृष्ठ पर मंत्रालय के पत्र (अधिसूचना) साझा कएलन्हि अछि।
पत्र साझा करैत मीसा अप्पन फेसबुक वाल पर लिखलन्हि अछि कि अपने के सहर्ष अवगत करबे चाहैत छी कि हमरा विदेश मंत्रालय के परामर्शदात्री समिति के सदस्य नामित काएल गेल अछि। एहि अवसर के लेल विदेश मंत्री सुषमा स्वराज क' विशेष रूप सं धन्यवाद दैत छियैन्ह।
उल्लेखनीय अछि कि लोकसभा चुनाव मे मीसा पाटलिपुत्र संसदीय क्षेत्र से चुनाव लड़ल छली, मुदा हुनका हार केर सामना करे पड़ल छलैन्ह। फिलहाल ओ राज्यसभा सदस्य छथि।


text:
पटना । भारतीय वायुसेना क पहिल तीनटा महिला पायलट मे स एकटा बिहार क भावना कंठ छथि। भावना मूल रूप स दरभंगा जिला क घमश्यामपुर क छथि, मुदा हिनकर पढाई लिखाई बेगूसराय में भेल अछि। 2400 किमी क रफ्तार स उडय़ बला भारतीय वायु सेना क शान सुखोई कए उड़ेबाक मौका अखैन धरि देशक पुरुष पाइलट्स टा कए भेटैत छल। मुदा महिला दिवस क अवसर पर एयरचीफ मार्शल अरुप राहा घोषण केलथि जे एहि साल 18 जून कए भारत क 3 टा महिला फाइटर प्लेन उडेबाक लाइसेंस पाबि लेतीह। पिछला साल अक्टूबर मे भारत सरकार महिला कए बतौर फाइटर पायलट वायूसेना मे लेबाक मंजूरी देने छल। भावना क चयन एयफोर्स एकेडमी, डुंडीगल मे 120 टा कडैट्स मे स कैल गेल अछि। जानकारी क अनुसार दरभंगा क घनश्यामपुर प्रखंड क बाउर गाम क भावना कंठ 18 जून स अवनी चतुर्वेदी आ मोहना सिंह संग फाइटर प्लेन उड़ौतीह। । एखन धरि भावना भारतीय वायुसेना मे भारी ट्रांसपोर्ट विमान आ हेलीकॉप्टर उड़बैत छलीह।
भावना कंठ अपन शुरुआती पढाई बेगूसराय क बरौनी रिफाइनरी डीएवी स्कूल स केने छथि। भावना क कहब अछि जे महिला लेल फाइटर पायलट बनब हरदम सही वक्त छल, मुदा आब एकर समय आयल अछि। ओ एकरा लेल सरकार कए शुक्रगुजार छथि। ओ कहलीह जे नैनपन स हुनका एकटा फाइटर पायलट बनाक इच्छा छल। परिवार क हुनका पूरा सपोर्ट भेटल। ओ कहलथि जे घर मे कहियो इ आभास नहि भेल जे हम बेटी छी आ इ सब काज बेटा करैत छै। एहि लेल किछु अलग सोची सकलहुं। ओ कहलीह जे एहि लेल बड कड़ा पशिक्षण होइत छै। एयरफोर्स एकेडमी में ट्रेनिंग भेटलाक बाद तीनटा फायलट क चयन भेल अछि। हमर अलावा मध्यप्रदेश क रीवा क अवनी चतुर्वेदी आ वडोदरा क मोहना सिंह देश सेहो फाइटर पायलट बनलीह अछि।
उल्लेखनीय अछि जे प्रथम विश्वयुद्ध मे दरभंगा महाराज ब्रिटिश सेना लेल हवाई जहाज दान देने छथि। बिहार मे पहिल हवाई जहाज 22 मार्च 1932 मे पूर्णिया मे उतरल अछि। 1950 मे दरभंगा एविएशन क स्थापना भेल अछि आ तिरहुत क पहिल पायलट दरभंगा क सुरेंद्र चौधरी भेलाह, जे एयर इंडिया क महाप्रबंधक भ सेवानिवृत भेलथि। जमीन अपन इतिहास फेर दोहरा देलक अछि। सुरेंद्र चौधरी स भावना कंठ तक क इतिहास हमर इतिहास छी। देश क पहिल महिला फायटर पायलट सेहो दरभंगा क भावना कंठ भेलीह। सुरेंद्र चौधरी दरभंगा एविएशन क जहाज दरभंगा एयरपोर्ट पर कई बेर उतारि चुकल छथि। उम्मीद करैत छी जे एक दिन भावना सुखोई उडा कए दरभंगा एयरबेस कए चूमबा लेल जरुर औतीह।


text:
Friday, 3 June 2016
पद्य - १८० - बगेरी या बगेड़ी (बाल कविता)
बगेरी या बगेड़ी (बाल कविता)
बगरा सनि ओ छै देखबामे,
पर ओ बगरा नञि छै ।
नहिञे बगरी पिउरा माथक,
ओ “बगेरी” कहबै छै ।।*१
बाधमे बिजुरीक ताड़क ऊपर,
बैसल प्रायः देखबै ।
खेतक आढ़ि-बान्ह पर सेहो,
बैसल कखनो देखबै ।।*२
नर - बगेरी उड़बाक कालमे,
गाबैत छै अपना स्वरमे ।*३
धरती पर खोंता ओ बनबय,
खरही खऽढ़क भीतरमे ।।*४
बंगाली चातक कहैत छथि,
अहँ चातक नञि बुझियौ ।
ई छी “बगेरी” मैथिलीक,
एकरा जुनि चातक कहियौ ।।*५
कोइली शिशु-भरण परजीवी,
एकरहु खूब छकाबैछ ।
कौआ सनि एकरहु खोंतामे,
नुका कऽ अण्डा पाड़ैछ ।।*६
गौरसँ देखबै, एकर माथ पर,
कलगी सनि किछु लागैछ ।
नञि से बगरा - बगरीमे,
बगेरी अलगहि भाखैछ ।।*७
संकेत आ किछु रोचक तथ्य -
*१ - बगरा (बगड़ा), बगरी (बगड़ी) आ बगेरी (बगेड़ी) तीनू अलग चिड़ै केर नाम अछि-
ई तीनू चिड़ै बगड़ा गण (Order - PASSERIFORMES) केर सदस्य अछि आ तेँ एकरंगाह सनि लगैत अछि । एकरा सामान्य अंग्रेजीमे पॅसेराइन बर्ड्स (PASSERINE BIRDS) सेहो कहल जाइत अछि । एहि गण (ORDER) केर चिड़ै सभक चाङ्गुर (CLAW) केर बनावटमे विशेष प्रकारक रहैछ जाहिमे तीन टा औंठा (TOE/S) आगाँ दिशि आ एक टा पाछाँ दिशि रहैत अछि । वास्तवमे ई चिड़ैसभक सभसँ पैघ गण थिक जाहिमे चिड़ै सभक ज्ञात जातिक (SPECIES) करीब आधासँ बेशी जाति समाविष्ट अछि । ई समस्त रीढ़धारी जीव (VERTEBRATES) केर सभसँ वैविध्यपुर्ण गण (MOST DIVERSE ORDER) सेहो अछि जाहिमे चिड़ैसभक पाँच हजारसँ बेशी जातिक (>5000 SPECIES) समावेश अछि ।
*२ *७ - ई चिड़ै प्रायः बाधमे बिजलीक ताड़ पर (एकसरि वा सुगवा सीकी, मएना, सिरौली आदि चिड़ै केर संगमे) या फेर बान्ह, आढ़ि, धूर आदि पर बैसल भेटत । प्रारम्भिक नजरिमे ई चिड़ै बगराक कोनहु प्रभेद बुझि पड़ैछ । परञ्च ध्यानसँ देखला पर एकर माथ, गर्दनि ओ चाङ्गुरमे औंठाक संरचना किछु अलग आ विशिष्ट बुझि पड़त ।
· माथ पर एक टा छोट-क्षीण कलगीनुमा (SHORT BLUNT CREST) संरचना होइत अछि जे चिड़ै केर अपना इच्छाक मोताबिक उठाओल या खसाओल जा सकैछ ।
· गर्दनि घुमओला पर ओकर गर्दनिक पाँखि शेष धऽड़ केर ऊपर एकटा टोपी सनि राखल बुझि पड़ैछ (देखू उपरुका चित्रमे) ।
· चाङ्गुरक पछिल औंठाक नऽह बहुत बेशी पैघ (नमगर) रहैछ (देखू उपरुका चित्रमे) ।
एकर टाङ्ग बहुत मजगूत होइत अछि आ तेँ ओ बेशी काल जमीनहि पर चलैत-दौड़ैत भेटत । ओकर मटियाही रंग जमीन पर ओकरा लेल छद्मावरण या छलावरण (CAMOUFLAGE) केर काज करैछ ।
*३ - पुरुष/नर बगेरी/बगेड़ी अपना स्वरमे गाबैत अछि आ से गायन प्रायः आकाशमे उड़ैत काल होइत अछि ।
*४ - बगेरी अपन खोंता गाछक डाढ़ि पर नञि बनबैत अछि । ओ खढ़-खरही आदिक अऽढ़मे जमीनहि पर घाससँ खोंता बनबैत अछि ।
*५ - बंगालीमे चातक शब्द अंग्रेजीक स्काइलार्क (SKYLARK) (Alauda spp.) चिड़ै लेल सेहो प्रयुक्त होइत अछि पर मैथिलीमे कदापि नञि । बंगालीमे एहि तरहक प्रयोगक (वा भ्रमित प्रयोगक) निम्न कारण अछि -
· चातक ओ बगेरी दुहुक माथ पर कलगी वा कलगीनुमा संरचनाक होयब
· दुहु चिड़ैमे गायनक प्रवृत्ति होयब
· चातक केर उपस्थिति अपेक्षाकृत बहुत कम होयब आ ताहूमे दिनमे प्रायः नञि देखाई देब
· बहुधा साहित्यमे गायनक प्रयोजनसँ चातक ओ पपीहाकेँ एक मानि लेब, आदि ।
*६ - कौअहि जेकाँ बगेरीक खोंतामे सेहो कोइली, पपीहा, चातक आदि चिड़ै (शिशुभरण परजीवी चिड़ै) नुका - चोड़ा कऽ अपन अण्डा दैत अछि । (विशेष देखू - कोइलीक पाद टिप्पणीमे) ।
गायक पक्षी (SONG BIRDS / SINGING BIRDS) केर रूपमे अंग्रजी साहित्यमे लार्क (LARK) या स्काइलार्क (SKYLARK) केर ओहने महत्त्व अछि जेहेन मैथिली सहित आन भारतीय वाङ्गमयमे चातकक अछि । प्राचीन अंग्रेजीक लार्क (LARK) शब्द जँ कोनहु आन शब्दक वा विशेषणक बिना आयल अछि तँऽ ओ वस्तुतः स्काइलार्क (SKYLARK) या यूरेसीय स्काईलार्क (EURASIAN SKYLARK) शब्दक परिचायक थिक । स्काइलार्क (SKYLARK) शब्दक प्रवेश अंग्रजीमे बादमे भेल अछि आ यूरेसीय स्काईलार्क (EURASIAN SKYLARK) शब्दक तँऽ बहुत बादमे । एखनहु सामान्य अंग्रेजी साहित्य मुख्यतः लार्क (LARK) या स्काइलार्क (SKYLARK) शब्दक प्रयोग पर्यायी स्वरूपमे करैत अछि जखनि कि यूरेसीय स्काईलार्क (EURASIAN SKYLARK) शब्दक प्रयोग मात्र जैववैज्ञानिक अंग्रेजी साहित्यसभमे होइत अछि ।
पाठकलोकनिसँ -
पहिल बात -
हम गलतीसँ पहिने हिन्दीक “बया” नामक चिड़ै केर मैथिली नाम “बगेरी” लीखि चुकल छी । कृपया ओहि गलतीकेँ क्षमा करी ताहि चिड़ै केर मैथिली नाम “बगरी” या “बगड़ी” पढ़ी ।
दोसर बात -
चातक चिड़ै केर पाद टिप्पणीमे (FOOT NOTE) हम लिखने रही जे,
“अंग्रेजीक स्काइलार्क (SKYLARK) (Alauda spp.) चिड़ै केर मैथिली नाँओ एखनि धरि हमरा नञि बूझल अछि ।”
ई लेखन भ्रमवश भेल छल । वास्तवमे आढ़ि-धूर-बान्ह आ बिजलीक ताड़ पर बैसल-दौगैत-कूदैत-उड़ैत बगेरी नामक जाहि चिड़ैकेँ हम देखने रही आ अपना छविकर्षण यंत्रसँ (CAMERA) छवि (PHOTO / SNAP) निकालने रही (ऊपर देल गेल पहिल चित्र) से आन संदर्भमे देल गेल स्काइलार्क (SKYLARK) केर छविसँ नञि मिलैत छल । बादमे अधिक आवर्धन (HIGHER ZOOM) बला छविकर्षण यंत्रसँ (NIKON COOLPIX - S700 CAMERA, 20X- ZOOM, 16.00 MEGAPIXELS) लेल गेल छविसभसँ (ऊपर देल गेल दोसर आ तेसर चित्र) ज्ञात भेल जे दुहु चिड़ै एक्कहि अछि आ अंग्रेजीक लार्क (LARK) या स्काइलार्क (SKYLARK) वास्तवमे मैथिलीक “बगेरी” या “बगेड़ी” थिक ।
कल्याणी कोशक अनुसार -
बगेड़ी = बगड़ा-सन एक खाद्य पक्षी = A TABLE BIRD = ORTOLAN, LARK (SHORT TOED)
कल्याणी कोश सेहो बगेड़ी (बगेरी) केर लेल अंग्रेजीमे LARK शब्दक प्रयोग कएल अछि हलाँकि ओ एहि शब्दसँ मात्र SHORT TOED LARK केर समावेश कएल अछि । पुनः SHORT TOED LARK दू तरहक होइत अछि -
· GREATER SHORT TOED LARK (Calandrella brachydactyla)
· LESSER SHORT TOED LARK (Calandrella rufescens)
संगहि-संग एहिमे ORTOLAN = ORTOLON BUNTING (Emberiza hortulana) नामक चिड़ै केर समावेश सेहो कएल गेल अछि । ई चिड़ै सेहो LARK या SKYLARK जेकाँ जमीनहि पर खोंता लगाबैत अछि ।
जे हो, पर LARK नामक चिड़ै केर कोनहु प्रकार हो, ओकर मांसु केर खाद्यप्रयोग मिथिलहिमे नहि अपितु विश्वभरिमे प्रशिद्ध अछि । जखनि कि ORTOLON BUNTING नामक चिड़ै पिञ्जरामे पोषल जाइत अछि तथा ओकर मांसु खाद्यक रूपमे प्रायः नहिञे प्रयुक्त होइत अछि ।
मैथिली पाक्षिक इण्टरनेट पत्रिका “विदेह” केर 203म अंक (01 जून 2016) (वर्ष 9, मास 102, अंक 203) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
मुम्बई। 06 जनवरी। देश के बेहतरीन कलाकार मे शुमार ओम पुरी केर निधन भ' गेलन्हि। आय शुक्रवार भोर ओ अंतिम सांस लेला। 66 बरखक ओम पुरी केर मौतक कारण दिल केर दौरा पड़ब बताओल जे रहल अछि। ओम पुरी ओय चंद कलाकार मे सँ एक छठाक जे समानान्तर सिनेमा से ल'के कमर्शल सिनेमा तक मे कामयाबी हासिल केलन्हि।
ओम पुरी हॉलिवुड मे सेहो काज केना छलाह।ओम पुरी केर जन्म अंबाला के एक पंजाबी परिवार मे भेल छलैन्ह। 1993 मे ओम पुरी के विवाह नंदिता पुरी संग भेल छलैन्ह बाद मे 2013 मे तलाक भ' गेलन्हि। हुनका इशान नाम के एक बेटा छैन्ह। ओम पुरी बॉलिवुड के अलावा ब्रिटेन आर अमेरिका के फिल्म मे काज केना छलाह। ओम पुरी आर नसीरुद्दीन शाह फिल्म एंड टेलिविजन इंस्टिट्यूट पुणे मे एक संग पढ़ाई केना छलाह।


text:
जनता दल (युनाइटेड) के महासचिव केसी त्यागी आय शुक्रवार दिन कहला कि हार्दिक पटेल नीतीश कुमार क' गुजरात अएबाक आमंत्रण भेजना छैथ। मराठा क्रांति मोर्चा, गुर्जर आंदोलन आर जाट महासभा सेहो नीतीश कुमार क' अप्पन - अप्पन प्रदेश म' आमंत्रित केना अछि आर हुनका नेतृत्व म' आस्था प्रकट करैत अभिनंदन करबाक प्रस्ताव देना अछि।
उल्लेखनीय अछि कि राजगीर म' जनता दल (युनाइटेड) के हाल म' भेल राष्ट्रीय परिषद केर बैठक म' पार्टी अध्यक्ष नीतीश कुमार पाटीदार (पटेल), मराठा, गुर्जर आर जाट सभक आरक्षण केँ मांग क' जायज ठहरेना छलाह।
केसी त्यागी कहला कि पाटीदार आंदोलन केर नेतृत्व क' रहल हार्दिक पटेल, मराठा क्रांति मोर्चा के संयोजक ब्रिगेडियर सुधीर सामंत, जाट महासभा के डॉ. यदुवीर सिंह आर राजस्थान गुर्जर आंदोलन के संयोजक हिम्मत सिंह नीतीश कुमार के ओहि बयान केर स्वागत केलन्हि, जाहि में ओ पाटीदार, गुर्जर, मराठा आर जाट समाज केँ आरक्षण आंदोलन केर समर्थन केना छलाह।


text:
Tuesday, 15 December 2015
पद्य - १३१ - लेखकक जिनगीक छन्द (कविता)
लेखकक जिनगीक छन्द
(कविता)
गीत कविता ओ निबन्ध ।
गजल खिस्सा ओ प्रबन्ध ।
लेखनीकेँ लोक बूझए, लेखकक जिनगक छन्द ।।
बात तँऽ किछु सत्य सेहो,
बात किछु फूसियो रहै छै ।
बात किछु अपना मनक,
किछु आन केर सेहो कहै छै ।
बात किछु अनुभव आधारित,
आन किछु देखल−सुनल ।
बात किछु सहमति मनक,
आ बात किछु जे नञि पटल ।
तेँ कोनहु साहित्यकारक, लेखनी−जिनगी स्वतन्त्र ।
लेखनीकेँ जुनि बूझू अहँ, लेखकक जिनगीक छन्द ।।
लेखनी नञि बान्ह मानए,
की परक आ की अपन ।
लेखनी नञि भेद बूझए,
की यथार्थ आ की सपन ।
लेखनी हर आढ़ि धाँगए,
की सुखक आ की दुःखक ।
लेखनी तँऽ सेन्ह मारए,
आन आ अप्पन मनक ।
तेँ कोनहु लेखक केर जिनगीक, लेखनी ने छी कलण ।
किछु तँऽ हुनि जिनगीक दर्पण, शेष स्वच्छन्दे फलन ।।
अंगूर केर दाना सुकोमल,
कोमलहि देखबामे छी ।
नारिकेरक भीतरी ओ
बाहरीक तुलना ने छी ।
तेँ कोनहु लेखक केर,
जीवनवृत्तमे से ध्यान राखी ।
लेखनीमे दर्प जिनगीक,
अछि कतेक अनुमान राखी ।
सएसँ शुन्ना धरिक प्रतिशत, केर रहैछ सम्बन्ध ।
आन साक्ष्यक ली सहारा, बूझि पड़ए जँ द्वन्द्व ।।
Subscribe to: Post Comments (Atom)


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Wednesday, 8 January 2014
गजल
छिया डेग डेग पर घिना देलक
कुकरमी त' भेल पातकी देखू
सहकि नाक कान सभ कटा देलक
सजा फेर एक नारि हेबाकें
सहल ओ धिया हिया कना देलक
चलल खेल धरि लहास पर सेहो
सगर राजनीति सभ चला देलक
जँ राजीव आब बानि नै बदलल
बुझब व्यर्थ प्राण ई धिया देलक
१२२१ २१२ १२२२
@ राजीव रंजन मिश्र
गजल/आलेखक लेखक/प्रस्तुतकर्ता छथि: राजीव रंजन मिश्र at 1/08/2014 01:10:00 pm
खोजबीनक कूट-शब्द: गजल, राजीव रंजन मिश्रा
हम बाटक अनजान पथिक छी सत नेहक सदिकाल रसिक छी जे भेटल से मानि चलल सदिखन नै खोहिस सरकार अधिक छी नै हाकिम नै लाट गवर्नर धरि अपना मोनक ख़ास श्रमिक छी जे देखल से भाखि चलल सगरो औ बाबू ऐ मे लाज कथिक छी बुझि राखल राजीव त' जिनगी ई क्षणभंगुर आ चारि घऱिक छी
Subscribe to: Post Comments (Atom)


text:
बौद्ध धर्म
बौद्ध धर्म एक अनिश्वरवादी धर्म छी। ऐतिहासिक रुपमे ई धर्म शाक्यमुनि बुद्ध (गौतम बुद्ध) आ हुनकर अनुयायीसभक शिक्षामे आधारित धर्म छी। बौद्ध धर्मक परम्परामे तँ गौतम बुद्धक वर्तमान कल्पक चौथा सम्यक सम्बुद्धक रूपमे मानल जाइत अछि। ओ छठम् सँ पाँचम् शताब्दी इसा पूर्व धरि जीवित छल । ओ स्वर्गवास भेलाक दोसर पाँच शताब्दीसभमे बौद्ध धर्म सारा भारतीय उपमहाद्वीपमे फैलल, आ दोसर दुई हजार वर्षसभमे मध्य, पूर्वी आ दक्षिण-पूर्वी जम्बू महाद्वीपमे सेहो फैलल । आई, बौद्ध धर्ममे तीन मुख्य संघ अछि: थेरवाद, महायान आ वज्रयान। बौद्ध धर्मक पैंतीस करोडसँ अधिक लोगसभ मनैत अछि आ ई दुनियाक चौथा सभसँ पैग धर्मक रूपमे रहल अछि।
बुद्ध अर्थात् बोधिप्राप्त वा अन्तिम सत्यक साक्षात्कार केनए महामानव बुझल जाइत अछि। जे व्यक्ति अपन प्रयाससँ विना गुरु बुद्धत्व प्राप्त करैत अछि आ दोसर प्राणीसभक दु:खनिरोधक मार्गदर्शन करैत अछि हुनका सम्यक सम्बुद्ध कहल जाइत अछि । कहल जाइत अछि की गौतम बुद्धक पहिने अनेक सम्यक सम्बुद्धसभ उत्पन्न भऽ गेल अछि आ भविष्यमे सेहो अनेकौं सम्यक सम्बुद्धसभ उत्पन्न भऽ दु:खनिरोधक सनातन शिक्षा देत । बौद्ध धर्मक अन्तिम लक्ष्य छी, दुःखसँ सदाक लेल मुक्ति । बुद्ध दु:खमुक्तिसँ सरोकार नै रखैत दार्शनिक प्रश्नसभक महत्व नै दैत छल । ओ कहैत छल , "भिक्षुसभ हम केवल एकटा बात मात्र सिकाएब: दु:ख आ दु:खनिरोधक उपाय ।" शीलक जगमे रहि ध्यानद्वारा समाधि पुष्ट करैत पज्ञा उत्पन्न् करावे सकैमे ही दु:खमुक्तिक अवस्था निर्वाणक साक्षात्कार कएल जा सकैत अछि से हुनकर मूल शिक्षा छी ।


text:
बिहार सरकार आर बिहार के तमाम जिला एहि आयोजन क' सफल बनेबाक लेल पूरा तैयारी क' लेना अछि। शहर के सड़क से ल'के गामक गली तक हर हाथ सँ हाथ जुड़ल होयत। एहि क्षण क' कैमरा मे कैद करबाक लेल सेटेलाइट आसमान मे घुमैत रहत। ड्रोन कैमरा अप्पन तीक्ष्ण आँखि से हर दृश्य क' कैद करैत रहत। बिहार दिन के 12:15 बजे से एक बजे तक ई अद्भुत नजारा सागर दुनियां क' देखेबाक लेल पूरा तरहे तैयार अछि।
अपने के बता दी कि एहीसे पहिने 11 दिसंबर 2004 दिन लगभग 5 मिलियन लोग हाथ से हाथ जोड़ी मानव श्रृंखला बनेना छल जाहिक लम्बाई कुल 1050 कि.मी छल। ई कारनामा बांग्लादेश मे भेल छल। मकसद तत्कालीन सरकार के खिलाफ ‘नो कॉन्फिडेंस’ शो करबाक छल। ई एखन धरिक विश्व रिकॉर्ड अछि। मुदा आब गिनीज बुक ऑफ वर्ल्ड रिकॉर्ड अप्पन डायरी खोइल ओहि क्षण केर इंतजार क' रहल अछि जखन बिहार ई दृश्य प्रस्तुत करत।


text:
पटना। 28 मार्च। मुख्यमंत्री नीतीश कुमार द्वारा आयोजित भोजमे भाजपा के किछु नेता सभक शामिल भेला पर विपक्षी राजग सँ हुनक मेलजोल बढ़बाक ल'के एक बेर फेर प्रदेशमे राजनीति गरमाएल अछि। नीतीशक एहि भोजमे जते बिहार विधान परिषद मे प्रतिपक्ष के नेता सुशील कुमार मोदी सहित आन भाजपा नेता शामिल भेलथि, ओतहि बिहार विधानसभा मे प्रतिपक्ष के नेता प्रेम कुमार आओर नंदकिशोर यादव के दूर रहला सँ एहि भोजमे शामिल होयबाक ल'के भाजपा केर भीतर दरार सामना आयल अछि। बिहार विधानमंडल के बजटीय सत्र के अंतिम दौर मे पहुँचबाक उपलक्ष्य मे मुख्यमंत्री नीतीश कुमार पटना के एक अणेमार्ग स्थित अपन सरकारी आवास पर दुनु सदन के सदस्य सभक लेल कैल्ह सोम दिन रात्रिभोजक आयोजन केना छलथि।
एहि अवसर पर उपमुख्यमंत्री तेजस्वी प्रसाद यादव, स्वास्थ्य मंत्री आओर हुनकर बरका भाई तेजप्रताप यादव, हुनकर माँ राबड़ी देवी, कांग्रेस के प्रदेश अध्यक्ष आओर शिक्षा मंत्री सहित सत्ता पक्ष व विपक्ष के आन विधानमंडल सदस्यगण उपस्थित छलथि। एहि भोजक चर्चा किछु भाजपा सदस्य केर पहुँचबा आओर किछु केर नहि पहुंचबाक कारण भ' रहल अछि। एहि भोजमे शामिल हेबाक ल'के अपन दलील पेश करैत भाजपा के वरिष्ठ नेता सुशील कुमार मोदी कहलनि कि ई दावत कुनु विशिष्ट दल के नहि बल्कि व्यक्तिगत तौर पर मुख्यमंत्री द्वारा विधानमंडल के सभ सदस्य के देल गेल छल। ई व्यक्ति विशेष पर निर्भर करैत अछि कि ओ औता वा नहि।


text:
श्रीमती शेफालिका वर्मा जी मैथिलीक पहिल महिला गजलकार छथि। किछुए ( दसक भीतर ) गजल लिखने छथि।
जन्म:९ अगस्त, १९४३,जन्म स्थान : बंगाली टोला, भागलपुर । शिक्षा:एम., पी-एच.डी. (पटना विश्वविद्यालय), ए. एन. कालेज, पटना मे हिन्दीक प्राध्यापिका पदसँ सेवानिवृत्त । नारी मनक ग्रन्थिकेँ खोलि:करुण रससँ भरल अधिकतर रचना। प्रकाशित रचना:झहरैत नोर, बिजुकैत ठोर; विप्रलब्धा (कविता संग्रह), स्मृति रेखा (संस्मरण संग्रह), एकटा आकाश (कथा संग्रह), यायावरी (यात्रा-वृत्तान्त), भावाञ्जलि (काव्य-प्रगीत) , किस्त-किस्त जीवन (आत्मकथा)। ठहरे हुए पल (हिन्दी) । २००४ ई.मे- डॉ. श्रीमती शेफालिका वर्माकेँ, पटना;यात्री-चेतना पुरस्कार भेटलन्हि।


text:
INTERVIEW WITH KAMALNATH SINGH THAKUR
शुरुआती झटका स पछुआ गेल मैथिली फिल्म : कमलनाथ
------------------------------------------------------------
मैथिली फिल्म क 50 साल पूरा भ रहल अछि। मैथिली फिल्म बनायब एखनो शिवक धनुष उठाएब जेकां अछि। पहिल फिल्म स एखन धरि मैथिली फिल्म संसार अपना कए स्थापित करबा मे लागल अछि। मैथिली फिल्म इतिहास आ एकर वर्तमान पर पहिल मैथिली फिल्मक खलनायक आ पूर्व विधान पार्षद कमलनाथ सिंह ठाकुर स गपशपक किछु खास अंश।
सौजन्य : इसमाद वार्ताकार छैथ : वंदना झा आ रमण दत्त ।
प्र.- किछु लोक क कहब अछि जे मैथिली फिल्म बनब त 1964 मे शुरू भेल।
उत्तर – देखू, फिल्म बनब की ओकरा कहल जाइत अछि जहिया कैमरा आन भेल, या फेर फिल्म ओहि दिन स बनि रहल अछि जहिया एकरा लेल काज शुरू भेल। निश्चित रूप स 1964 मे जखन पहिल बेर कैमरा चालू भेल छल ओहि स पहिने फिल्म क अधिकतर गीत रिकार्ड भ चुकल छल। ताहि लेल फिल्म क काज त 1962 शुरू छल।
प्र.- कोना आयल एकर निर्माण क योजना।
उत्तर – एहि फिल्म क निर्माता छलाह मदन मोहन दास। दास जी बहुत दिन स मैथिली फिल्म बनेबाक सोचि रहल छलाह। एहि दौरान 1962 मे परमानंद चौधरी स राजनगर मे हुनक भेंट भेल। दूनू क बीच समझौता भेल आ फिल्म बनेबाक योजना कए अंतिम रूप देल गेल। कहानी आ पटकथा गीत लिखबाक भार रविंद्र ठाकुर देल गेल। कहानी आ पटकथा मे हम हुनकर संग रही। संगीतकार लेल श्यामा शर्मा स गप कैल गेल। ओ एचएमवी कंपनी लेल काज करैत छलाह आ गायक महेंद्र कपूर क मित्र छलाह।
प्र.- परमानंद चौधरी कए एहि स पूर्व कोनो फिल्म बनेबाक अनुभव छल।
उत्तर – सी परमानन्द बहुत काबिल निर्देशक छलाह। ओ आओर राजेंद्र कुमार दूनू गोटे विख्यात निर्देशक एसएन त्रिपाठी क संग सहायक निर्देशक क रूप मे काज करैत छलाह। राजेंद्र कुमार बाद मे हीरो भ गेला आ सी परमानन्द निर्देशन मे संघर्ष करैत रहलाह। ओहि जमाना मे सहायक निर्देशक कए बहुत कम टका भेटैत छल। गुजारा लेल ओ एकटा गुजराती क बच्चा कए पढबैत छलाह। ओ गुजराती परमानंद क पहिल फिल्म क निर्माता बनल। ओहि जमाना मे फिल्म 2 लाख मे बनैत छल। घर घर दीप जले नामक एहि फिल्म मे पहिल बेर धर्मेंद्र कए हीरो आओर कामिनी कदम कए हिरोइन क रूप मे मौका देल गेल छल, मुदा परमानंद कए निर्माता स झंझट भ गेल आ फिल्म एक रील पहिने बंद भ गेल। बाद मे धर्मेन्द्र क दोसर फिल्म हिट क गेल आओर कामिनी कमल तलाक फ़िल्म मे चमैक गेलीह।
प्र.- इ फिल्म बनल बा नहि।
उत्तर – कोशिश बहुत भेल, एक दिन हम सब मुंबई मे पैदल जाइत रही तखने बगल में एकता इम्पल्ला रुकल ओहि मे धर्मेन्द्र छलाह। ओ हमरा सबकए डेरा जे बांद्रा मे छल छोडबाक आग्रह केलथि। ओ परमानन्द स कहलथि जे गुरुजी हमर पहिल फिल्म अहिंक संग छल। अहि हमरा मौका देलहुं। जेना पहिल बच्चा होइत अछि तहिना हमरा लेल ओ फिल्म अछि। हम अहां फिल्म मे निःशुल्क काज करबा लेल तैयार छी। मात्र एक शूट फिल्मक बाकी अछि ओ पूरा करि लेल जाए। मुदा निर्माता तैयार नहि भेल।
प्र.- परमानंद जी एकर बाद मैथिली क योजना तैयार केलथि।
उत्तर – नहीं, गोनू झा नाम स फिल्म शुरू भेल। संयोग एहन जे ओ सेहो पूरा नहि भेल। ममता गाबय गीत शरू भेल त ओकरो इ बीमारी लागल। सच कहू त परमानंद जी आ मैथिली दूनू क भाग्य एक रंग रहल। दूनू मे क्षमता रहैत धन क अभाव देखल गेल।
प्र. 1962 स 1964 तक कौन कौन काज भेल।
उत्तर – एहि दौरान मुख्य रूप स कहानी, पटकथा, संवाद आ गीत संगीत पर काज भेल। कलाकारक चयन आ तकनीकी टीम बनेबा क काज एहि दौरान भेल। 1963 मे एहि फिल्म अधिकतर गीत रिकार्ड भ गेल छल। श्यामा शर्मा क संगीत एतबा मधुर छल जे आइ धरि लोक ओकरा सुनबा लेल तैयार अछि। महेंद्र कपूर त गेबा लेल एक टका नहि लेने छलाह।
प्र. - जखन एतबा तेजी स काज भ रहल छल त फेर ठमकल कोना।
उत्तर – एहि फिल्म कए झटका 1964 मे तखन लागल जखन शुटिंग क दौरान एकटा सडक दुर्घटना मे कईटा कलाकार घायल भ गेलाह। एहि हादसा क बाद शुटिंग बंद करि देल गेल आ पूरा यूनिट बॉम्बे चल गेल। इ फैसला एहन रहल जे फिल्म क बजट आ भविष्य दूनू कए गडबडा देलक। 1965 मे जखन फिल्म फेर स शुरू भेल त बढल बजट लेल मदन मोहन दास तैयार नहि भेलाह आ फिल्म लटकी गेल। अगर ओहि समय मे परमानंद चौधरी आ मदन मोहन दास मे झंझट नहि भेल रहिते त इ फिल्म ओहि साल प्रदर्शित भ गेल रहिते। मुदा एहन नहि भ सकल आ कन्यादान प्रदर्शित भ गेल।
प्र.- कन्यादान किया नहि चलल।
उत्तर – कन्यादान संग संवाद क दिक्कत छल। कन्यादानक संवाद मैथिली आ हिंदी मे छल। लोक एकरा स्वीकार नहि केलक। मैथिली फिल्म संग इ बडका दिक्कत रहल जे ढंग स फिल्म बनबे नहि कैल अछि।
प्र. - एहि फिल्म क नाम ममता गाबै गीत कोना भ गेल।
उत्तर – 1962 मे जखन फिल्म निर्माण फैसला भेल छल तखन एकर नाम परमानंद चौधरी नैहर भेल मोर सासुर रखने छलाह। तखने बहुत लोक हुनकर एहि फैसला पर सवाल उठेने छल जे मैथिलीक पहिल फिल्म छी आ इ नाम नकारात्मक अछि आ मिथिलाक संस्कृतिक खिलाफ सेहो अछि। फिल्म निर्माणक दौरान हिंदी फिल्म ‘’गीत गाया पत्थरों ने’’ प्रदर्शित भेल। एहि फिल्म क नाम हमरा बड नीक लागल आ एहि स प्रेरित भ हम परमानंद जी लग फिल्म क नवका नाम ममता गाबै गीत रखबाक प्रस्ताव राखल जे मानि लेल गेल।
प्र.- पिछला 50 साल मे मैथिली फिल्म निर्माण मे किया शिथिलता रहल।
उत्तर – फिल्म कोना बनत। के देखत। समस्या बहुत अछि। जे समाज ढंग स पत्रिका नहि चला सकल ओ फिल्म कोना चला सकैत अछि। मैथिली जे जनैत अछि ओ हिंदी सेहो जनैत अछि। एहन मे ओकरा लग विकल्प क अभाव नहि अछि। मैथिलीक फिल्म क विषय सेहो पारिवारिक रखबाक मजबूरी अछि। आन विषय मैथिली मे चलबे नहि करत। एखन जे समय अछि ओहि मे पारिवारिक फिल्म हिंदी मे सेहो कम बनि रहल अछि।
प्र.- मुदा भोजपुरी त खूब हिट अछि।
उत्तर – भोजपुरी क मामला हिंदी स ठीक उलटा अछि। सच कहू त भोजपुरी क बाजार त गंगा-जमुना बना देलक। ओ फिल्म कहबा लेल हिंदी अछि मुदा पूरा हिंदी दर्शक कए भोजपुरी स परिचित करा देलक। आइ भोजपुरी बुझबा मे हिंदी क दर्शक कए कठिनाई नहि होइत अछि, मुदा मैथिली हुनका बुझबा मे नहि अबैत अछि, जखन कि मैथिली दर्शक कए हिंदी सेहो बुझबा मे अबैत अछि ताहि लेल भोजपुरी आ मैथिली मे कोनो तुलना आब नहि भ सकैत अछि।
प्र. - अहां मैथिली क अलावा दोसर भाषाक फिल्म मे सेहो काज केलहुं।
उत्तर – हम एकता भोजपुरी फिल्म लेल सेहो ओडिशन देने रही। हमरा भोजपुरी बजैत देख कए निर्देशक कहलक जे अहां मैथिल भ कए कोना एतेक सुंदर भोजपुरी बाजि लैत छी। खैर 70 क दशक मे हम राजनीति मे सक्रिय भ गेलहुं आ एहि दुनिया स कटल रहलहुं। ओना ममता गाबै गीत कए पूरा करबा प्रदर्शित करेबा मे रविंद जी आ महेन्द्र जी कए जहां धरि भ सकल मदद कैल। ममता गाबै गीत क पटनाक वीणा मे लागल छल। अगर ओ फिल्म समय पर प्रदर्शित भ जइते त जरूर हिट होइते, मुदा जखन हॉल मे लागल तखन तक बहुत किछु बदलि गेल छल। तखनो फिल्म अपन लागत निकाली लेने छल। किया कि तकनीकि टीम छोडि अधिकतर लोक बिना टका कए एहि मे काज केने छल।
प्र.- ममता गाबै गीत मे अहां एकटा अहम रोल केने छी, मैथिलीक कोनो आन फिल्म मे अहां नहि देखेलहुं।
उत्तर – कियो संपर्क नहि केलथि। दोसर जे हम राजनीति मे एलाक बाद एहि क्षेत्र मे सक्रिय नहि रहलहुं।
प्र.- मैथिली फिल्म हाल मे किछु बनल अछि, अहां कोनो देखलहुं अछि।
उत्तर – ममता गाबै गीत क अलावा सस्ता जिनगी महग सेनूर देखने छी। बाकी फिल्म देखबाक मौका नहि भेटल। पटना मे मैथिली फिल्म लगैत नहि अछि।
प्र.- मैथिली फिल्म कए त मधुबनी मे सेहो हॉल नहि भेटैत छैक।
उत्तर – देखू, जखन निर्वाध गति स फिल्म निर्माण नहि होएत त इ समस्या रहबे करत। दोसर जे जा धरि नीक फिल्म नहि बनत, वितरक आ हॉल मालिक कए फायदा लायक नहि लागत ता धरि इ समस्या ढार रहत। केवल मैथिलीक नाम पर अहां कए हॉल नहि भेट सकैत अछि। मैथिली फिल्म कए अपन स्तर स इ साबित करबाक अछि जे ओ दर्शक कए हॉल तक आनि सकैत अछि। वितरक मे इ विश्वास एखनो स्थापित नहि भ सकल अछि।
प्र.- सरकार सेहो मैथिली कए मदद नहि क रहल अछि। कर मे छूट तक नहि भेटैत अछि।
उत्तर – एहन गप नहि अछि। मैथिली सरकार स मदद मंगबा लेल गेल अहां अछि। सरकार लग एहन कोनो कानून नहि अछि, जे कर मे छूट देल जाएत, मुदा बिहार मे शुटिंग, एहि ठामक लोक कए रोजगार आ पर्यटनक कए बढाबा सन मामला ल कए अगर कियो सरकार स मदद चाहता त जरूर भेटत। कर मे छूट त नहि मुदा फिल्म बनेनिहार आन आन मद मे कर छूट पाबि सकैत छथि, मुदा ओकरा लेल प्रयास करबाक जरूरत अछि जे मैथिली मे एखनो नहि भ रहल अछि।
प्र.- इ विश्वास कोना आ कहिया आउत।
उत्तर – फिल्म बनि रहल अछि मुदा एखनो निर्माता कए निर्देशक पर भरोस स्थापित नहि भ सकल अछि। जाधरि निर्माता कए अपन निर्देशक पर भरोस नहि होएत ता धरि नीक फिल्म नहि बनि सकैत अछि। अधिकतर मामला मे देखल गेल अछि जे टका लगेनिहार फिल्म क अंतिम रील मे अपन हाथ खींच लैत छथि। एहन मे निर्देशक लेल ओकरा दर्शक तक पहुंचायब मुख्य मसला भ जाइत अछि। ताहि लेल आन काज जे बहुत पहिने भ जेबाक चाहैत छल आइ धरि नहि भ सकल अछि।
प्र.- त की मैथिली फिल्म एहिना रहत।
उत्तर – नहि, शुरुआत मे मैथिलि फिल्म क निर्माण मे लागल झटका स मैथिलि फिल्म पछुआ गेल, मुदा आब ओ गप नहि अछि। नीक आ युवा निर्देशक सब सामने आबि रहल छथि। तकनीक सेहो बेहतर भ गेल अछि। हमर शुभकामना अछि जे मैथिली फिल्म खूब आगू बढे।
साभार- ईसमाद!!!!


text:
मुंबई। 30 अगस्त। [जितमोहन झा (जितू)] देशक आर्थिक राजधानी मुंबई म' कैल्हि मंगलदिन भेल मूसलाधार बारिश सँ पूरा शहर पैन - पैन भ' गेल। कैल्हि भोरे शुरू भेल मूसलाधार बारिश रातिक 9 बजे धरी लगातार चलैत रहल। सभ इलाका म' बारिशक पैन भड़ला सँ हालात बहुत गंभीर भ' गेल। फिलहाल एखन स्थिति म' किछु सुधार अछि आओर ऐहिक चलते वेस्टर्न लाइन पर लोकल ट्रेन सर्विस शुरू भ' गेल अछि। ऐहिक अलावा सेंट्रल रेलवे सेहो कुर्ला सँ डोंबिवली केर बीच रेल सेवा शुरू क' देना अछि। ओनाकि हार्बर लाइन पर एखनो पैन भरल अछि। सरकार द्वारा स्कूल - कॉलेज सभके बंद रखबाक आदेश जारी काएल गेल अछि। एहि बीच आए बुधदिन सेहो भारी बारिश होयबाक अनुमान लगाओल जे रहल अछि।
कैल्हि मंगलदिन भोर 9 बजे सँ रातिक 9 बजे धरी मूसलाधार बारिश भेल। मौसम विभाग केर अनुसार सांताक्रूज म' 315 मिमी, कोलाबा म' 101.8 मिमी बारिश भेल। मौसम विभाग केर मुताबिक शहर म' औसतन करीब 180 मिमी बारिश दर्ज काएल गेल। पश्चिमी उपनगरीय इलाका म' 182.43 मिमी आओर पूर्वी उपनगरीय इलाका म' 197.37 मिलीमीटर बारिश भेल।
मौसम विभाग आशंका जतौलनि कि मुंबई, कोंकण, दक्षिण गुजरात, गोवा आओर पश्चिमी विदर्भ म' अगिला 24 सँ 48 घंटा म' एक बेर फेर सँ मूसलाधार बारिश भ' सकैत अछि। पुणे स्थित मौसम विभाग के क्लाइमेट मॉनिटरिंग आओर एनालसिस केर हेड ए.के. श्रीवास्तव कहलनि कि ई विकट स्थिति अछि। हमसभ संबंधित विभाग सभके जरूरी चेतावनी जारी क' देना छी।
अपने क' बता दी यदि अपनेक शहर म' सीजन केँ कुल बारिशक 10 फीसदी एकहि दिन म' भ' जाए तेँ सैलाब आएब सुनिश्चित अछि। मुंबई म' सेहो इए भेल अछि। एखन धरी मुंबई म' सीजन केँ तकरीबन 85 पर्सेंट बारिश भ' चुकल अछि।
कैल्हि मंगलदिन भेल बारिश केर चलते मुंबई म' जाहि तरहक स्थिति उत्पन्न भेल, एहिसँ लोग सभके एक बेर फेर सँ 26 जुलाई, 2005 के दिन मोन पैर गेल छल। ओ एहेन दिन छल, जखन करीब 100 लोग सभके भारी बारिश केर चलते जान गवाबे पड़ल छल आओर हजारो लोग बारिश केर चलते 5 दिन धरी घर नहि पहुंच छल। कैल्हि मंगल दिनक मूसलाधार बारिश सेहो हवाई, रेल आओर सड़क यात्रा क' बाधित केलक।


text:
मिथिला वर्णन गीत
साँझ पराती जतऽ सुन्दर तान, ओहि मिथिला के अछि हमर प्रणाम
जाहि ठाँ सल्हेस राज भेलैये, विद्यापति के गाम यौ
साँझ पराती.......
आमक गाछपर झुल्ला जाहि ठाँ, नेना भुटका झूलै छै
ठुमकि ठुमकि कऽ सिया बहिनियाँ, आंगने आंगने बूलै छै
जाहि ठाँ ललायित भेल छथि राम, ओहि मिथिला...................
उदयन धर्मक धुजा उठेने, सगरो लाज बचाबै छै
जाहि ठाँ विदुषी भारती सन के, बेटी-पुतौह बनि आबै छै
जाहि ठाँ के चाकर शिव भगवान, ओहि मिथिला के............
सब मिल* जतऽ गीत सुनाबय, छन्द अमितक भावै छै
विद्यापति केर अरजल मैथिली, किर्ति धुजा फहराबै छै
जाहि ठाँ छै अनुपम माँछ आ मखान, ओहि मिथिला के ...........
अमित मिश्र
*गायकक नाम देल जाएत
एकरा गयबाक लेल संपर्क करू ।बिना अनुमतिक एकर प्रकाशन वर्जित अछि ।


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Saturday, February 23, 2013
विदेह नाट्य उत्सव- 2013 :: उमेश मण्डल
मधुबनी जिलान्तर्गत चनौरागंजमे, राष्ट्रीय राजमार्ग-57क सटले उत्तरबारि कात त्रिदिवसीय आयोजन जे “विदेह नाट्य उत्सव”क रूपेँ प्रसिद्ध अछि आयोजित भेल। आयोजन दिवस छल विगत 15-सँ-17 फरवरी। विदेह प्रथम मैथिली पाक्षिक ई-पत्रिकाक नाट्य-रंगमंच-फिल्म विभागक संपादक श्री बेचन ठाकुरक संयोजकत्वमे ऐ आयोजनक सफल समापन भेल।
दूटा नाटक, दूटा एकांकी नाटक, नुक्कड़, जट-जटीन, होली, झड़नी, गंगा झाँकी, ग्वाल-बाल झाँकी, बाल लीला झाँकी, लोक समूह गीत, स्वागत गीत, समूह नृत्य, हास्य-चटनी, महादेव-नचारी, राष्ट्रीय एवं भक्ति परक झाँकी इत्यादि-इत्यादि अनेक कार्यक्रमक प्रस्तुतिक संग कवि सम्मेलन तथा कला एवं साहित्य क्षेत्रमे “विदेह सम्मान समारोह”क आयोजन सेहो कएल गेल। परोपट्टाक लोकक उपस्थितिक अलाबे कवि-सम्मेलनमे तथा सम्मान समारोहमे आएल समस्तीपुर, दरभंगा, सुपौल तथा मधुबनी जिलाक विशिष्ट व्यक्तिक उपस्थिति ऐ वार्षिक कार्यक्रमकेँ अह्लादकारी ओ स्मरणीय बनौलक।
पहिल दिन अर्थात् 15 फरवरीकेँ दिनक 11 बजेसँ रात्रीक 10 बजे धरि, दोसर दिन माने 16 फरवरीकेँ मौसम खराप रहलाक कारणेँ दिनक 3 बजेसँ 11:30 बजे राति धरि तथा तेसर दिन 2 बजेसँ रातिक 12 बजे धरि उपरोक्ति विभिन्न कार्यक्रमक प्रस्तुतिक रूपरेखा रहल। ऐ सम्पूर्ण कार्यक्रमक विडियो रिकाॅडिंग सेहो कएल गेल अछि। प्राप्त सूचनाक आधारपर ऐ त्रिदिवसीय कार्यक्रमक सम्पूर्ण विडियो शीघ्रहि यू-ट्यूबपर सम्पूर्ण विश्वमे पसरल विदेह-श्रोता-दर्शक तथा अन्य लेल उपलब्ध कराओल जाएत।
भाषा सम्मान, मूल साहित्य सम्मान, समग्र योगदान सम्मन, मांगनि खबास सम्मन, आत्म िनर्भर संस्कृति संरक्षण सम्मन तथा अनुवाद पुरस्कार एवं “मानद् महत्तर सदस्यता” सम्मानक ऐ कड़ीमे 47 गोट सम्मानित व्यक्तिक अह्लादकारी उपस्थिति एे सम्मान समारोहकेँ सफलता प्रदान कएल। हलाँकि मैथिली पत्रकारिता सम्मन तथा उपरोक्त वर्णित सम्मानक अनेक सूचीमे किछु व्यक्ति उपस्थित नै भऽ सकलाह तिनका सभ लेल विदेह द्वारा पुन: दोसर सत्रक सम्मान समारोह अगामी मार्च माहमे, सुपौल जिला अन्तर्गत िनर्मलीमे आयोजित हएत तेकरो उद्घोषणा मंचसँ कएल गेल।
सम्मान समारोह, नाटक मंचन, एकांकी मंचन तथा कवि सम्मेलनक समाचार विस्तारसँ निम्न अछि-
विदेह सम्मान समारोह-
उद्घाटन- कुमार रामेश्वरम्
अध्यक्ष- डॉ. शिवकुमार प्रसाद।
मंच संचालक- उमेश मण्डल।
1. श्री राजदेव मण्डल सुपुत्र स्व. सोने लाल मण्डल उर्फ सोनाई मण्डल, उमेर- 52, “अम्बरा” कविता संग्रह लेल विदेह मूल साहित्य सम्मान-2012
सम्पर्क- गाम- मुसहरनियाँ, पोस्ट- रतनसारा, भाया- िनर्मली, जिला- मधुबनी, पिन- 847452
2. डॉ. नरेश कुमार विकल “ययाति” (वि. स. खाण्डेकर, मराठी)क अनुवाद लेल 2013क विदेह अनुवाद पुरस्कार। सम्पर्क- भगवानपुर, देसुआ समस्तीपुर बिहार।
3. श्री जगदीश प्रसाद मण्डल सुपुत्र स्व. दल्लू मण्डल “तरेगन (बाल प्रेरक विहनि कथा संग्रह” लेल 2012क “विदेह बाल साहित्य सम्मान”
सम्पर्क- गाम+पोस्ट- बेरमा, भाया- तमुरिया, जिला- मधुबनी (बिहार) पिन- 847410
4. श्री राजनन्दन लाल दास (प्रतिनिधि- डॉ. बुचरू पासवान) मैथिलीमे समग्र योगदान लेल “मानद् महत्तर सदस्यता” प्रदान कएल जा रहल अछि
5. नृत्य अभिनय लेल विदेह “समग्र योगदान सम्मान”
सुश्री संगीता कुमारी सुपुत्री श्री रामदेव पासवान, उमेर- १६, पता- गाम+पोस्ट- चनौरागंज, भाया- झंझारपुर, जिला- मधुबनी (बिहार)
6. चित्रकला लेल विदेह “समग्र योगदान सम्मान”
श्री जय प्रकाश मण्डल सुपुत्र- श्री कुशेश्वर मण्डल, उमेर- ३५, पता- गाम- सनपतहा, पोस्ट– बौरहा, भाया- सरायगढ़, जिला- सुपौल (बिहार)
7. चित्रकला लेल विदेह “समग्र योगदान सम्मान”
श्री चन्दन कुमार मण्डल सुपुत्र श्री भोला मण्डल, पता- गाम- खड़गपुर, पोस्ट- बेलही, भाया- नरहिया, थाना- लौकही, जिला- मधुबनी (बिहार) संप्रति, छात्र स्नातक अंतिम वर्ष, कला एवं शिल्प महाविद्यालय- पटना।
8. हरिमुनियाँ वाद्य लेल विदेह “समग्र योगदान सम्मान”
श्री जागेश्वर प्रसाद राउत सुपुत्र स्व. रामस्वरूप राउत, उमेर ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
9. ढोलक-ठेकैता लेल विदेह “समग्र योगदान सम्मान”
श्री कल्लर राम सुपुत्र स्व. खट्टर राम, उमेर- ५०, गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
10. शिल्प-वास्तुकला लेल विदेह “समग्र योगदान सम्मान”
श्री राम विलास धरिकार सुपुत्र स्व. ठोढ़ाइ धरिकार, उमेर- ४०, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
11. मूर्तिकला लेल विदेह “समग्र योगदान सम्मान”
घूरन पंडित सुपुत्र- श्री मोलहू पंडित, पता- गाम+पोस्ट– बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी (बिहार)
12. काष्ट कला लेल विदेह “समग्र योगदान सम्मान”
श्री योगेन्द्र ठाकुर सुपुत्र स्व. बुद्धू ठाकुर उमेर- ४५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
13. किसानी आत्मनिर्भर संस्कृतिक संरक्षण लेल विदेह “समग्र योगदान सम्मान”
श्री राम अवतार राउत सुपुत्र स्व. सुबध राउत, उमेर- ६६, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
14. किसानी आत्मनिर्भर संस्कृतिक संरक्षण लेल विदेह “समग्र योगदान सम्मान”
श्री रौशन यादव सुपुत्र स्व. कपिलेश्वर यादव, उमेर- ३५, गाम+पोस्ट– बनगामा, भाया- नरहिया, थाना- लौकही, जिला- मधुबनी (बिहार)
15. अल्हा/महराइ लेल विदेह “समग्र योगदान सम्मान”
मो. जीबछ सुपुत्र मो. बिलट मरहूम, उमेर- ६५, पता- गाम- बसहा, पोस्ट- बड़हारा, भाया- अन्धराठाढ़ी, जिला- मधुबनी, पिन- ८४७४०१
16. जोगिरा गायन लेल विदेह “समग्र योगदान सम्मान”
श्री बच्चन मण्डल सुपुत्र स्व. सीताराम मण्डल, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
17. जोगीरा गायन लेल विदेह “समग्र योगदान सम्मान”
श्री रामदेव ठाकुर सुपुत्र स्व. जागेश्वर ठाकुर, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
18. पराती गायन लेल विदेह “समग्र योगदान सम्मान”
श्री लेल्हु दास सुपुत्र स्व. सनक मण्डल पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
19. झरनी लेल विदेह “समग्र योगदान सम्मान”
मो. गुल हसन सुपुत्र अब्दुल रसीद मरहूम, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
20. नाल वादन लेल विदेह “समग्र योगदान सम्मान”
श्री देव नारायण यादव सुपुत्र श्री कुशुमलाल यादव, पता- गाम- बनरझूला, पोस्ट- अमही, थाना- घोघड़डीहा, जिला- मधुबनी (बिहार)
21. मैथिली लोकगीत लेल विदेह “समग्र योगदान सम्मान”
श्रीमती फुदनी देवी पत्नी श्री रामफल मण्डल, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
22. मैथिली लोकगीत लेल विदेह “समग्र योगदान सम्मान”
सुश्री सुविता कुमारी सुपुत्री श्री गंगाराम मण्डल, उमेर- १८, पता- गाम- मछधी, पोस्ट- बलियारि, भाया- झंझारपुर, जिला- मधुबनी (बिहार)
23. खुरदक वादन लेल विदेह “समग्र योगदान सम्मान”
श्री सीताराम राम सुपुत्र स्व. जंगल राम, उमेर- ६२, पता- गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
24. खुरदक वादन लेल विदेह “समग्र योगदान सम्मान”
श्री लक्ष्मी राम सुपुत्र स्व. पंचू मोची, उमेर- ७०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
25. कॉरनेट वादन लेल विदेह “समग्र योगदान सम्मान”
मो. सुभान, उमेर- ५०, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
26. लोक संस्कृतिक संलक्षण लेल विदेह “मांगनि खबास सम्मान”
श्री राम लखन साहु पे. स्व. खुशीलाल साहु, उमेर- ६५, पता, गाम- पकड़िया, पोस्ट- रतनसारा, अनुमंडल- फुलपरास (मधुबनी)
27. मिथिला चित्रकला लेल विदेह “समग्र योगदान सम्मान”
श्रीमती वीणा देवी पत्नी श्री दिलिप झा, उमेर- ३५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
28. तबला वादन लेल विदेह “समग्र योगदान सम्मान”
श्री उपेन्द्र चौधरी सुपुत्र स्व. महावीर दास, उमेर- ५५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
29. तबला वादन लेल विदेह “समग्र योगदान सम्मान”
श्री देवनाथ यादव सुपुत्र स्व. सर्वजीत यादव, उमेर- ५०, गाम- झाँझपट्टी, पोस्ट- पीपराही, भाया- लदनियाँ, जिला- मधुबनी (बिहार)
30. झालि वादन लेल लेल विदेह “समग्र योगदान सम्मान”
श्री कुन्दन कुमार कर्ण सुपुत्र श्री इन्द्र कुमार कर्ण पता- गाम- रेबाड़ी, पोस्ट- चौरामहरैल, थाना- झंझारपुर, जिला- मधुबनी, पिन- ८४७४०४
32. झालि वादन लेल विदेह “समग्र योगदान सम्मान”
श्री राम खेलावन राउत सुपुत्र स्व. कैलू राउत, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
33. मैथिली लोकगाथा गायन लेल विदेह “समग्र योगदान सम्मान”
श्री रविन्द्र यादव सुपुत्र सीताराम यादव, पता- गाम- तुलसियाही, पोस्ट- मनोहर पट्टी, थाना- मरौना, जिला- सुपौल (बिहार)
34. मैथिली लोकगाथा गायन लेल विदेह “समग्र योगदान सम्मान”
श्री पिचकुन सदाय सुपुत्र स्व. मेथर सदाय, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
35. शास्त्रीय संगीत आ तानपुरा वाद्य लेल विदेह “मांगनि खबास सम्मान”
श्री रामवृक्ष सिंह सुपुत्र श्री अनिरूद्ध सिंह, उमेर- ५६, गाम- फुलवरिया, पोस्ट- बाबूबरही, जिला- मधुबनी (बिहार)
36. मृदन वादन लेल विदेह “समग्र योगदान सम्मान”
श्री खखर सदाय सुपुत्र स्व. बंठा सदाय, उमेर- ६०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
37. तरसा/तासा वादन लेल विदेह “समग्र योगदान सम्मान”
श्री जोगेन्द्र राम सुपुत्र स्व. बिल्टू राम, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
38. रमझालि/ कठझालि/ करताल वादन लेल विदेह “समग्र योगदान सम्मान”
श्री सैनी राम सुपुत्र स्व. ललित राम, उमेर- ५०, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
39. गुमगुमियाँ वादन लेल विदेह “समग्र योगदान सम्मान”
श्री जुगाय साफी सुपुत्र स्व. श्री श्रीचन्द्र साफी, उमेर- ७५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
40. डंका/ढोल वादन लेल विदेह “समग्र योगदान सम्मान”
श्री योगेन्द्र राम सुपुत्र स्व. बिल्टू राम, उमेर- ५५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
41. डंफा वादन लेल विदेह “समग्र योगदान सम्मान”
श्री जग्रनाथ चौधरी उर्फ धियानी दास सुपुत्र स्व. महावीर दास, उमेर- ६५, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
42. डंफा वादन लेल विदेह “समग्र योगदान सम्मान”
श्री महेन्द्र पोद्दार, उमेर- ६५, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
43. नङेरा/डिगरी वादन लेल विदेह “समग्र योगदान सम्मान”
श्री राम प्रसाद राम सुपुत्र स्व. सरयुग मोची, उमेर- ५२, पता- गाम+पोस्ट- बेरमा, भाया- तमुरिया, थाना- झंझारपुर (आर.एस. शिविर), जिला- मधुबनी पिन- ८४७४१० (बिहार)
44. रंगमंच अभिनय लेल विदेह “समग्र योगदान सम्मान”
सुश्री आशा कुमारी सुपुत्री श्री रामावतार यादव, उमेर- १८, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
45. रंगमंच अभिनय लेल विदेह “समग्र योगदान सम्मान”
मो. समसाद आलम सुपुत्र मो. ईषा आलम, पता- गाम+पोस्ट- चनौरागंज, भाया- तमुरिया, जिला- मधुबनी (बिहार)
46. रंगमंच अभिनय लेल विदेह “समग्र योगदान सम्मान”
सुश्री अपर्णा कुमारी सुपुत्री श्री मनोज कुमार साहु, जन्म तिथि- १८-२-१९९८, पता- गाम- लक्ष्मिनियाँ, पोस्ट- छजना, भाया- नरहिया, थाना- लौकही, जिला- मधुबनी (बिहार)
47. रंगमंच हास्य अभिनय लेल विदेह “समग्र योगदान सम्मान”
टाॅसिफ आलम सुपुत्र मो. मुस्ताक आलम, पता- गाम+पोस्ट- चनौरागंज, भाया- झंझारपुर, जिला- मधुबनी (बिहार)।
कवि सम्मेलन-
अध्यक्ष- श्री जगदीश प्रसाद मण्डल।
मंच संचालक- उमेश मण्डल।
समीक्षाक- डॉ. योगानन्द झा तथा कुमार रामेश्वरम् एवं डाॅ. शिवकुमार प्रसाद।
धन्यवाद ज्ञापन- श्री बेचन ठाकुर।
कविगण तथा कविता नाओं-
(1) श्री शम्भु सौरभ- सुरूज मारए हुलकी
(2) श्री उमेश पासवान- कागज
(3) श्री रामविलास साहु- केना कहब भारत महान्
(4) श्री नन्द विलास राय- मिथिला वर्णन
(5) श्री श्री हेमनाराण साहु- हम छी मैथिल
(6) श्री परमान्द प्रभाकर- खखनुआँ भुखल सुतलैए
(7) डॉ. योगानन्द झा
(8) मो. गुल हसन- किसानक खरिहान
(9) श्री राजदेव मण्डल- जय हे किसान
(10) श्री उपेन्द्र नारायण अनुपम- गेल चौवन्नी
(11) श्री कपिलेश्वर राउत- हमरा किछु ने फुराइए
(12) शशिकान्त झा- एतबे आंगन
(13) श्री विपीन कुमार कर्ण- व्यवस्थाक जाति-पाति
(14) गौरी शंकर साह- विवाह विवाद होइत
(15) शिव कुमार मिश्र- मान
(16) लक्ष्मी दास- हर जोति हरबाह
(17) डॉ. शिवकुमार प्रसाद- कजरौटी केर काजर संग
(18) श्री जगदीश प्रसाद मण्डल- दिन रातिक खेल।
एकांकी नाटक “सतमाए” (श्री जगदीश प्रसाद मण्डल)
नर्देशक- श्री बेचन ठाकुर
पात्र- परिचय-
(1) बुद्धिधारी बाबू- हाई स्कूलक प्रधानाध्यापक, भूमिकामे- सुश्री पूजा कुमारी
(2) विपतिबाबू- हाई स्कूलक एक गोट सहायक शिक्षक, भूमिकामे- सुश्री सरस्वती कुमारी
(3) पुलकित- हाई स्कुलक चपरासी, भूमिकामे- सुश्री संगीता कुमारी
(4) सुलक्षणी- विपति बाबूक माए भूमिकामे- सुश्री ललिता कुमारी
(5) शिवकुमार- विपति बाबूक बटा- भूमिकामे- सुश्री ज्योति कुमारी
(6) खजूरिया- एक गोट ग्रामीण महिला, भूमिकामे- सुश्री सुलेखा कुमारी
(7) तेतरी- दोसर ग्रामीण महिला, भूमिकामे- सुश्री पुनम कुमारी
(8) चिन्तामणी- एक गोट साधारण किसान, भूमिकामे- सुश्री रोशनी कुमारी
(9) सावित्री- चिन्तामणिक पत्नी, भूमिकामे- सुश्री रागिनी कुमारी
(10) गीता- चिन्तामणिक बेटी, भूमिकामे- सुश्री माला कुमारी
(11) पुरोहित- गामक पंडीजी, भूमिकामे- सुश्री राधा कुमारी
(12) जय मालाक कालाकार- भूमिकामे- सुश्री खुशबू, पुनम, सुलेखा, रागिनी, सोनी कुमारी।
(13) परिछन गीत- भूमिकामे- सुश्री सुलेखा आ पुनम कुमारी
मैथिली नाटक “गंगा ब्रिज”
नाटककार- श्री गजेन्द्र ठाकुर
पात्र-परिचय-
(1) बच्चा-1 मिथिलेश कुमार यादव
(2) बच्चा-2 आनन्द मोहन कुमार यादव
(3) बच्चा-3 कुणाल किशोर ‘धीरज’
(4) मुख्यमंत्री- देवन कुमार मण्डल
(5) मीत- बैद्यनाथ कुमार ठाकुर
(6) बाउ- सोनू कुमार
(7) लाला- गणेश कुमार
(8) दादा- वलराम कुमार यादव
(9) बिलट- अमित आनन्द
· अभियंता- कृष्ण कुमार यादव
· अभियंताक पत्नी- रंजीत कुमार राम
· अभियंताक बेटी- कणाद किशोर ‘नीरज’
· अभियंताक बेटा- शुभम शंकर गुप्ता
· ठीकेदार- सूरज कुमार
· पहिल मजदूर- ब्रह्मानंद कुमार यादव
· दोसर मजदूर- शिवकुमार यादव
· तेसर मजदूर- संतीत कुमार यादव
· पहिल शिक्षक- किशोर कुमार ठाकुर
· दोसर शिक्षक- अभिनाश कुमार साह
· ढोलहो देनीहार- राजेश कुमार महतो
· पहिल डंका बजेनिहार- कमल किशोर पंकज
· दोसर डंका बजेनिहार- किशोर कुमार यादव
· बतही माए- उमेश कुमार राम
· पैघ भाय- सुभाष कुमार
· अभियंताक मित्र- सुनील कुमार महतो
· कनियाँ काकी- रामबाबू भारती
· पुरान अभियंता- सिकन्दर कुमार यादव
· पहिल प्रोफेसर- रमेश कुमार
· दोसर प्रोफेसर- मो. कलामुद्दीन अंसारी
· इसकुल छात्र- प्रभाष कुमार, शिवकुमार मुखिया, प्रशांत कुमार आ संजन कुमार
· कॉलेजक छाद्ध- कृष्णानंद कुमार, शिवजी मण्डल, गंुजन कुमार, अजीत कुमार मण्डल,
रंजीत कुमार मण्डल, मिथिलेश कुमार राम, मो. इरफान अंसारी
जट-जटीन-
जब-जब पढ़ए कहलिऔ रे जटा......
प्रस्तुति-
गीत प्रस्तुति- सुश्री ज्योति कुमारी आ सुश्री बबिता कुमारी।
जटीन पक्ष- सुश्री दुर्गी कुमारी, श्वेता कुमारी, सीता कुमारी आ संगीता कुमारी।
जटा पक्ष- सुश्री रीना कुमारी, पूजा कुमारी, कंचन कुमारी तथा पूर्णिमा कुमारी।
एकांकी- “जजाति”
नाटककार- श्री नंद विलास राय
नर्देशक- श्री बेचन ठाकुर
पत्र-परिचय-
(1) फूलचन्द- गामक एकटा खलीफा- भूमिकामे- मो. नौशाद आलम
(2) वनवाली- फूलचन्दक पिता- भूमिकामे- राम बाबू भारती
(3) मैलामवाली- भूमिकामे- अमित आनन्द-
(4) गामवाली- भूमिकामे- विक्की कुमार कर्ण
(5) तिलाठवाली- फूलचन्दक पत्नी- भूमिकामे- मिथिलेश कुमार यादव
(5)
महान सामाजिक मैथिली नाटक- “ऊँच-नीच”
नाटककार- श्री बेचन ठाकुर
िनर्देशक- श्री बेचन ठाकुर
पात्र परिचय-
(1) मंगल मल्लिक- रामनगर गामक डोम- भूमिकामे- सुश्री राधा कुमारी।
(2) मरनी- मंगल केर पत्नी- सुश्री आशा कुमार।
(3) दुखन- मंगल केर पुत्र मैट्रीक पास- सुश्री श्वेता कुमारी।
(4) बुधन- एकटा ग्रामीण- सुश्री रीना कुमारी।
(5) चन्द्रेश झा- एकटा सुखी सम्पन्न, कंजूश ब्राह्मण- सुश्री वीभा कुमारी।
(6) मनीषा- चन्द्रेशक पत्नी- सुश्री सुविता कुमारी।
(7) चन्द्रप्रभा- चन्द्रशक इकलौती बेटी- सुश्री ज्योति कुमारी।
(8) रबीया- मंगल केर दियाद भाय- सुश्री बबिता कुमारी।
(9) शशिकांत- दारू दोकानदार- सुश्री रोशनी कुमारी।
· सीताराम- एकटा गरीब आदमी- सुश्री आरती कुमारी।
· शीला- ताड़ीवाली- सुश्री शगुफता परवीण।
· देबन- एकटा ताडी पियाक- सुश्री दुर्गा कुमारी।
· सुकराती- दोसर ताड़ी पियाक- सुश्री संगीता कुमारी।
· छट्टू- तेसर ताड़ी पियाक- सुश्री प्रीति कुमारी।
· झिंगूर- एकटा नामी-गामी चाहबला- सुश्री रानी कुमारी।
· संजीत- मैट्रीकक विद्यार्थी- सुश्री कंचन कुमारी।
· हरीश- मैट्रीकक विद्यार्थी- सुश्री पूर्णिमा कुमारी।
· भोलू- मैट्रीकक विद्यार्थी- सुश्री चाँदनी कुमारी।
· गौरी- पेपरबला- सुश्री पूजा कुमारी।
· राम प्रवेश- एकटा ग्रामीण- सुश्री सरस्वती कुमारी।
· इंजीनियर- मंगलक बेटा- सुश्री प्रीति कुमारी।
· डाॅक्टर- चन्द्रेशक बेटी- सुश्री पूजा कुमारी।
· लक्ष्मण- लड़िकी छात्रावासक मालिक- सुश्री आरती कुमारी।
· ब्रह्मानंद- वकिल, चन्द्रेशक मित्र- सुश्री आरती कुमारी।
· मणिकांत- वुजुर्ग कायस्त- सुश्री सोनम कुमारी।
· शांति- डॉक्टरक सहेली- सुश्री नीतू कुमारी।
· नित्यानंद मिश्र- रेलमंत्री- सुश्री सीता कुमारी।
· वरूण झा- िनत्यानंद मिश्रक अंगरक्षक- सुश्री सबिता कुमारी।
· ओपीनदर- मंगलक पितिऔत सार- सुश्री चिन्तामणि कुमारी।
· परमानन्द- चन्द्रेशक पड़ोसी- सुश्री दिव्या कुमारी।
· कृष्णानन्द- चन्द्रेशक पड़ोसी- सुश्री राधा कुमारी।
· उमा- ब्रह्मानंदक बेटीक सहेली- सुश्री सोनल कुमारी।
· मोतीलाल- पंचायतक सरपंच- सुश्री सुधा कुमारी।
· रामानंद- चन्द्रेशक अप्पन लोक- सुश्री खुशबू कुमारी।
· चन्द्रकांत- चन्देशक अप्पन लोक- सुश्री ज्योति कुमारी।
· उमाकान्त- चन्द्रेशक अप्पन लोक- सुश्री निक्की कुमारी।
· शोभाकान्त- चन्द्रेशक अप्पन लोक- सुश्री मानसी कुमारी।
· इन्द्र नारायण- चन्द्रेशक अप्पन लोक- सुश्री सत्यम कुमारी।
· लूटन- दोसर पेपरबला- सुश्री संगीता कुमारी।
· नरेश- पहिल गुंडा- सुश्री खुशबू कुमारी।
· भद्रेश- दोसर गुंडा- सुश्री द्रोपदी कुमारी।
· उग्रेश- तेसर गुंडा- सुश्री सुषमा कुमारी।
· सुरेश- चारिम गुंडा- सुश्री रंजीता कुमारी।
· महेश- पाँचिम गुंडा- सुश्री बबली कुमारी।
· जयमाला हेतु दाय-माय- गीतहारि सभ- .......................
सुश्री सरस्वती कुमारी।
सुश्री पुनम कुमारी।
सुश्री सुलेखा कुमारी।
सुश्री रागनी कुमारी।
सुश्री खुसबू कुमारी।
सुश्री उजाला कुमारी।
सुश्री पूष्पा कुमारी।
सुश्री सबिता कुमारी।
नुक्कर- “साइकिलक पाय”
नुक्करकार- श्री बेचन ठाकुर
प्रस्तुति-
(1) िवपीन- हेड मास्टर- श्री किशोर कुमार ठाकुर
(2) राम सेवक- किरानी- श्री अविनाश कुमार साह
(3) विद्यार्थी- श्री चन्दन कुमार, कुंदन कुमार, सोनी कुमारी,
(4) प्रभाष- प्रभाष कुमार,
(5) विनय- विनय कुमार
(6) वीरेन्द्रक पिता- चंदन कुमार
(7) शालिनी- ..............
(8) मधुकर- चंदन कुमार
महादेव गीत- अब ने चढ़ब बरदपर हौ बाबा......
प्रस्तुति- श्री किशोर कुमार यादव।
स्वागत गीत-1 स्वागत की लए करब अहाँक......
गीतकार- श्री जगदीश प्रसाद मण्डल
प्रस्तुति- सुश्री पुनम कुमारी आ सुलेखा कुमारी।
स्वागत गीत-2 अतिथि स्वागतम् अतिथि स्वागतम्......
गीतकार- श्री बेचन ठाकुर
प्रस्तुति- श्री अमीत रंजन।
स्वागत गीत-3 प्रिय पाहुन स्वागत स्वीकार करू......
गीतकार- श्री बेचन ठाकुर
प्रस्तुति- श्री मनोज कुमार महतो।


text:
पटना। पूर्व राष्ट्रपति एपीजे अब्दुल कलाम न आईआईटी पटना क छात्र स अपन ज्ञान क सहारा बिहार क विकास मे भागीदार बनेबा लेल कहक अछि। पटना आईआईटी क प्रथम दीक्षांत समारोह कए संबोधित करैत कलाम कहला हुनका उम्मीद अछि जे आईआईटी पटना क छात्र बिहार मे सतत विकास प्रक्रिया मे भागीदार बनताह। ओ कहला जे कृषि क गढ रहल बिहार क किसान कए हुनकर कृषि उत्पाद क अधिक स अधिक मूल्य भेट सकए एकरा लेल आईआईटी छात्र अपन तकनीकी जानकारी आ खोज क जरिए रणनीति तैयार करि आ बाजार विकसित करि। कलाम कहला जे लंबा समय स बाढ आ सूखा क विभीषिका झेल रहल बिहार मे आवश्यकता स अधिक जल क उचित उपयोग आ ओकर उचित प्रबंधन लेल नदी कए जोडि कए सिंचाई क आधारभूत संरचना कए विकसित करबा मे आईआईटी छात्र मे अपन योगदान दी, ताकि एहि प्रदेश मे जल संचरण क संग इ बाढ मुक्त भ सकए।
ओ कहला जे बाढग्रस्त इलाका कए ओकरा स छुटकारा दियेबा लेल आ सूखल इलाका तक पाइन पहुंचेबा लेल नहर क माध्यम स नदी कए जोडल जा सकैत अछि।
कलाम कहला जे ग्रामीण इलाका मे पैघ आबादी क निवास आ ग्रामीण इलाका क सतत विकास समय क मांग क मद्देनजर आईआईटी छात्र क इ जिम्मेदारी बनैत अछि जे ओ एहि दिशा मे प्रयास करि जे गाम मे रहनिहार लोक क जीवन स्तर मे सुधार आबि सकए।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार क विकास मे भागीदार बनू : कलाम
पटना। पूर्व राष्ट्रपति एपीजे अब्दुल कलाम न आईआईटी पटना क छात्र स अपन ज्ञान क सहारा बिहार क विकास मे भागीदार बनेबा लेल कहक अछि। पटना आईआईटी क प्रथम दीक्षांत समारोह कए संबोधित करैत कलाम कहला हुनका उम्मीद अछि जे आईआईटी पटना क छात्र बिहार मे सतत विकास प्रक्रिया मे भागीदार बनताह। ओ कहला जे कृषि क गढ रहल बिहार क किसान कए हुनकर कृषि उत्पाद क अधिक स अधिक मूल्य भेट सकए एकरा लेल आईआईटी छात्र अपन तकनीकी जानकारी आ खोज क जरिए रणनीति तैयार करि आ बाजार विकसित करि। कलाम कहला जे लंबा समय स बाढ आ सूखा क विभीषिका झेल रहल बिहार मे आवश्यकता स अधिक जल क उचित उपयोग आ ओकर उचित प्रबंधन लेल नदी कए जोडि कए सिंचाई क आधारभूत संरचना कए विकसित करबा मे आईआईटी छात्र मे अपन योगदान दी, ताकि एहि प्रदेश मे जल संचरण क संग इ बाढ मुक्त भ सकए।


text: डॉ. विजयकांत मिश्रक जन्म १० अगस्त १९२७ मंगरौनी गाम - जे नव्य न्याय आ तांत्रिक साधनाक जन्म-स्थली अछि- (जिला मधुबनी) मे भेलन्हि। ओ 1948 मे प्राचीन भारतीय इतिहास आ संस्कृति विषयमे एलाहाबाद विश्वविद्यालयसँ सनात्तकोत्तर उपाधि कएलाक बाद कतेक बरख धरि बिहार सरकार आ पटना विश्वद्यालयसँ सम्बद्ध रहलाह आ 1957 ई. सँ भारतीय पुरात्तत्व विभागमे काज कएलन्हि आ ओकर शिशुपालगढ़, कौशाम्बी, वैशाली, हस्तिनापुर, कुम्हरार, पाटलिपुत्र, करियन, सोनपुर, बिलावली, नालन्दा, राजगीर, चन्द्रवल्ली, आ हम्पी खुदाइमे विभिना भूमिकामे भाग लेलन्हि।हिनकर लिखल-सम्पादित पोथी सभमे अछि: 1.वैशाली,1950 2.कुम्हरार एक्सकेवेशंस: 1950-1957 3.पुरातत्व की दृष्टिमे वैशाली 4.नागेश भट्टाज पारिभाषेन्दुशेखर 5.मिथिला आर्ट एण्ड आर्किटेक्चर (सम्पादित) 6.कल्चरल हेरिटेज ऑफ मिथिला 7.श्रृंगार भजनावली- एक अध्ययन 8.क्षेत्र पुरातत्वविज्ञान- 9.पुरातत्व शब्दावली।


text:
केन्द्रीय वित्तमंत्री अरुण जेटली कि हम राज्य सरकार सभक सहमति के इंतजार क' रहल छी। हमरा उम्मीद अछि कि देर-सवेर राज्य सरकार सभक सहमति सेहो एहि विषय पर भेटत। पेट्रोलियम उत्पाद सभ पर जीएसटी लगेबाक फैसला तखने कायल जायत, जखन जीएसटी परिषद मे ऐहिकेँ 75 फीसदी वा तीन-चौथाई बहुमत सँ मंजूर कायल जायत। 115हम संविधान संशोधन मे पहिने सँ ऐहिक लेल प्रावधान कायल गेल अछि, जाहिसँ कुनू भी कानून मे कोनो तरहक संशोधन केर आवश्यकता नहि पड़त।
उल्लेखनीय अछि कि कई राजनीतिक दल व व्यापारिक संगठन सभक दिस सँ ई ऐहिक मांग कैको बेर कायल गेल अछि। केंद्र सरकार कैल्हि स्थिति स्पष्ट क' देलक आओर ई गेंद राज्य सरकार सभक पाला म' फेक देलक। जेटली केँ मुताविक केंद्र सरकार एहने चाहैत अछि मुदा राज्य सरकार सभकेँ एहि पर आपत्ति अछि। संभावना एहि बातक अछि कि एहि मामला पर जनता दिस सँ उठाई बला आबाज यदि बुलंद भेल तँ सरकार क' ई निर्णय लेबा पड़त।


text:
एहि मौका पर उपस्थित जन प्रतिनिधि सभ क' संबोधित करैत डीएम कहलनि कि ई कार्यक्रम महत्वपूर्ण अछि, खुला म' शौच करब एक सामाजिक बुराई थीक जाहिसँ 80 फीसदी बीमारि पसरैत अछि संगहि महिला सभक गरिमा केर खिलाफ सेहो अछि। आगा ओ कहला कि एक सर्वे केर मुताबिक 30 फीसदी यौन अपराध खुला म' शौच के कारण होयत अछि। जिलाधिकारी कहला कि हर घर म' शौचालय केर व्यवस्था होयबाक चाहि। ओ सभ प्रखंडक लोग सँ शौचालय बनेबाक अपील केलन्हि संगे कहलनि कि शौचालय बनेबाक लेल लाभूक सभ के' भुगतान जरूर कायल जायत जाकर गारंटी हम लैत छी।
ओतहि सभा क' संबोधित करे स्वच्छता अभियान के जिला नोडल पदाधिकारी जेड हसन, उप प्रमुख , मुखिया महासंघ के अध्यक्ष विजय कुमार पासवान मुखिया अवनीश कुमार स्वच्छता अभियान के प्रखंड समन्वयक त्रिलोक नाथ झा आदि प्रमुख छलाह। कार्यशाला केर अध्यक्षता जते प्रखंड प्रमुख बेबी देवी केलीह ओतहि मंच संचालन मुखिया विजय कुमार पासवान केलन्हि। कार्यक्रम म' लोक कला मंच केर कलाकार सभ आलोक कुमार ठाकुर केर नेतृत्व म' जते तीन चारि स्वछता सँ जुडल गीत गौलन्हि ओतहि दोसर दिस नुक्कड़ नाटक केर द्वारा लोग सभ मे जागरूकता अभियान केर प्रति जागरूकता जगाओल गेल। मौका पर बीडीओ प्रेम कुमार सीओ संजय कुमार बीईओ हरिशंकर झा सीडीपीओ मीनाक्षी प्रभाव समेत सभ प्रखंड कर्मी व प्रखंड केर मुखिया पंचायत समिति सदस्य मौजूद छलाह।


text:
पटना।20 दिसम्बर। जनाधिकार पार्टीक' अध्यक्ष आर मधेपुरा सांसद पप्पू यादव राजानीतिक मर्यादा कs उल्लंघन करैत सीएम नीतीश कुमार पर अभद्र टिप्पणी कैला। पप्पू सीएम नीतीश पर आरोप लगबैत कहला कि ओ अपन नयन सुख के लेल अपन सभा में महिला के आगा बसिबैत छैथ।
पप्पू कहला कि नीतीश जी कैशलेस के बात कs प्रधानमंत्री नरेन्द्र मोदी के समर्थन करैत छैथ। दोसर दिश पइसा बँटबा जीविका कार्यकर्ता के अपन सभा में बजबैत छैथ।
पप्पू यादव सीएम पर हमला जारी राखैत कहला कि हमर सीएम मनसुखिया, नैनसुखिया व्यक्ति छैथ। पप्पू यादव एहिठाम नै रुकला, ओ सीएम पर अपना हमला जारी राखैत कहला कि सीएम जीविका, सेविका, ममता, आशा के आगा में बैसा कs नयनसुख, मनसुख आर तन सुख सुखे-सुख लैत छैथ एहिलेल हम हिनकर नाम राखी देनौ नैनसुखिया, मनसुखिया।


text:
भारतीय रेल
भारतीय रेल (आईआर) एशिया के सबस बडका रेल नेटवर्क अछि तथा ई प्रबंधनाधीन आ विश्वके दोसर सबस बडका रेल नेटवर्क अछि। ई १५० वर्ष स अधिक समय तक भारत के परिवहन क्षेत्र के मुख्य संघटक रहल अछि। ई विश्व के सबस बडका नियोक्ता अछि, एकर १६ लाख स अधिक कर्मचारी अछि।
सन्दर्भ सामग्रीसभ[सम्पादन करी]
- ↑ सुधीर पाल सिंह (१६-०२-२०१५), "18 interesting facts about India Railways", बिज़नेस स्टैन्डर्ड, अभिगमन तिथि १२-०१-२०१६।
- ↑ बजट हाइलाइट
बाह्य जडीसभ[सम्पादन करी]
- भारतीय रेलके आधिकारिक जालस्थल-हिन्दी में
- उत्तर-पश्चिम रेलवेके बारेमे
- भारतीय रेल PNR के बारेमे
- भारतीय रेल के टिकट आॅनलाइन किनैक लेल जालस्थल


text:
अभिनन्दन समिति शुभंकरपुर द्वारा आयोजित एही कार्यक्रम के संबोधित करैत डा बैद्यनाथ चौधरी बैजू कहला कि मणिकांत झा ने आरंभ सs ही मैथिली के सेवा में छैथ जाहिक परिणाम अछि कि चुनाव आयोग हिनका मैथिली साहित्यकार के रूप मे अपन आइकॉन बनेलक। समारोह के संबोधित करैत प्रख्यात शिशु रोग विशेषज्ञ डा ओमप्रकाश कहला कि मणिकांत मित्रों के मित्र छैथ। जैड़ सs जुड़ल रहबाक कला कियो हिनका सिख सकैत अछि । मदन प्रसाद राय कहला कि हिनका उपर आब आर बेसी जिम्मेवारी बैढ गेला जाहि के निर्वहन बखूबी करता विश्वास अछि। प्रख्यात राजनीतिक चिंतक प्रो जितेंद्र नारायण कहला कि जै समाज अपन घर के लाल के सम्मान करैत अछि ओ दोसर के सेहो सम्मान करैत अछि। शुभंकरपुर कs गौरवशाली परंपरा रहल अछि जाहि के मणिकांत आगा बढेला हs । प्रो अशोक कुमार झा कहला कि हिनका आइकॉन बन सs मतदान प्रतिशत निश्चय बढ़त। डा जय प्रकाश चौधरी जनक के संचालन मे भेल सम्मान समारोह मे विशालकाय पुष्प माल्य, मखान के माला, पाग, दोपटा तथा सम्मान पत्र द' क' मणिकांत झा के सम्मानित कैल गेल। सम्मान के प्रति आभार प्रदर्शित करैत मणिकांत कहला कि आइकॉन हम नै अपितु हमर पूरा गाँव बनल अछि। ओ कहला कि ग्रामवासी द्वारा भेटल दुलार- प्यार पाबि हम अभिभूत छी । अपन अध्यक्षीय उद्बोधन मे बिनोद कुमार झा कहल कि एही सम्मान सs हमर पूरा गाँव गौरवान्वित भेला। एही कार्यक्रम मे जीव कांत मिश्र, विजय कांत झा , सोनू तिवारी, बालेंदु झा, श्रवण कुमार झा, संतोष, माधव , पिंटू ,अनिता कुमारी, रमण कुमार झा , हेमचंद्र ठाकुर सहित कतेको वक्ता अपन विचार रखला ।
दोसर सत्र मे विष्णुदेव झा विकल कs अध्यक्षता मे भव्य कवि सम्मेलन आयोजित भेल जाहि में शंभुनाथ मिश्र आसी, डा जनक, शारदानंद सिंह , दिनेश झा सहित अनेक कवि अपन रचना सुनेला । मंच संचालन कवि हरिश्चन्द्र हरित कैला ।
अभिनन्दन समारोह कs तैसार सत्र रंगारंग सांस्कृतिक कार्यक्रम समर्पित रहल, जाहि में विनय कुमार झा, डा सुष्मा झा , दीपक कुमार झा, नीरज कुमार , गौरीकांत झा , अशोक कुमार झा , अभय कुमार धवल , दिलीप कुमार सहित अनेक कलाकार अपन प्रस्तुति सs समाँ बाँधी देला । देर साँझ चलल एही कार्यक्रम कs संचालन प्रवीण कुमार झा कैला ।


text:
मंगलवार, 23 फ़रवरी 2010
के करत मिथिलाक्षरक रक्षा!!
किछु दिन पूर्व एकटा ग्रन्थ पढने रही। ग्रन्थ केर नाम छल ’भुवमानीता भगवद्भाषा’। ई ग्रन्थ संस्कृत में अछि आओर एहि ग्रन्थक उद्देश्य मानव मात्र में एहि विचार कें आनव अछि जे सदिखनि प्रयत्न कय अपन संस्कृति कें रक्षण करब संभव होइत छैक। एहि ग्रन्थ में यहूदी संस्कृति केर विवरण दैत एहि तथ्य के स्प्ष्ट कयल गेल अछि। एहि ठाम सहज रूपे ई प्रश्न उठत जे प्रकृत निबन्धलेखनक क्रम में संस्कृतिक चर्चा तर्कसंगत अछि वा नहि? अवश्य तर्कसंगत अछि कियाक तऽ कोनो संस्कृति केर रक्षा केर प्रथम चरण होइत अछि ओकर भाषा आओर लिपिक संरक्षण। यदि ई गप्प मिथिलाक परिप्रेक्ष्य में करी तऽ आओर स्पष्ट होयत| मैथिली बाषा तऽ निरन्तर उत्कर्ष दिस अछि मुदा ओतहि यदि एकर लिपि केर चर्चा करी तऽ देखैत छी जे ई सदिखनि उपेक्षिते भय रहल अछि। किछु वर्ष पूर्वतक ई परिपाटी छल जे पत्राचार मिथिलाक्षर (तिरहुता) में हो आ एहि कारण ई प्रचलन में छल मुदा आब तऽ ई कदाचित विलुप्त नहिं भय जाय ई आशंका केनाय कोनो अनुचित नहि।
एहि सम्बन्ध में विशेष ध्यान देवाक आवश्यकता अछि जे पुनर्जागरण हो आ सभ मैथिल मिथिलाक्षर सँ कम सऽ कम परिचित अवश्य होई। कियाक तऽ आजुक स्थिति एहेन भय गेल जे अधिकांश मैतिल तऽ मिथिला कें अपन लिपि सेहो छैक अहू सं अपरिचित छथि एहेन स्थिति में मिथिलाक्षर केर संरक्षण कतेक कठिन अछि सहजतया बुझल जा सकैत अछि।
एहि सन्दर्भ में श्री गजेन्द्र ठाकुर केर प्रयास सराहनीय छन्हि जे Learn International Phonetica Alphabet through Mithilakshara. नामक ग्रन्थ लिखि एहि दिस लोक केर ध्यन आक्र्षित कराओलथि। यद्यपि ई ग्रन्थ सीमित जानकारी प्रस्तुत करैत अछि मुदा प्रारम्भिकदृष्ट्या उत्तम अछि। ई ग्रन्थ Online pdf फार्मेट में सेहो उपलब्ध अछि।
पुनश्च ई निवेदन जे एहि ग्रन्थक विस्तृत रूप में परिवर्द्धन हो आ व्यवहार में मिथिला क आखर समस्त मैथिल केर हृदय में पुनः विराजमान हो एकर समुचित प्रयास कयल जाय।
1 टिप्पणी:


text:
आकृति:मुख्य लेख/जनवरी, २०१८
१९८७ क्रिकेट विश्वकप (आधिकारिक रुपमे रिलायन्स विश्वकप) क्रिकेट विश्वकप प्रतियोगिताक चारिम क्रिकेट विश्वकप छल । ई प्रतियोगिता ८ अक्टुबर सँ ८ नवम्बर धरि भारत तथा पाकिस्तानमे आयोजन भेल छल । ई टुर्नामेन्ट रिलायन्स कम्पनीद्वारा प्रायोजित छल । प्रतियोगितामे कूल ८ टिम सहभागी छल । म्याच ६० ओभरक बदला ५० ओभरक खेलाएल गेल छल (वर्तमान नियम अनुसार) । ई प्रतियोगितामे सेहो म्यान अफ द सिरिजक व्यवस्था नै कएल गेल छल । ई प्रतियोगिताक रोमाञ्चक फाइनल खेलमे अस्ट्रेलिया इङ्गल्याण्डके ७ रन सँ हराबैत उपाधि जितने छल । आयोजक राष्ट्र भारत तथा पाकिस्तान दुनू प्रतियोगिताक सेमी फाइनलधरि पहुँचल छल तहिने २ बेरक उपाधि विजेता वेस्ट इन्डिज समूह चरण सँ बाहर भेल छल । (पूरा लेख...)


text:
भादव मासक शुक्ल पक्षक चतुर्थी तिथिमे साँझखन चौठचन्द्र केर पूजा होइत अछि जकरा लोक चौरचन पाबनि कहै छथि। एहि बेर इ पावनि २५ अगस्त के अछि।
चौठचन्द्रक पूजा:-
भरि दिन उपास कए साँझखन अंगना म पिठार सँ अरिपन देल जाइछ। गोलाकार चन्द्र मण्डलपर केराक भालरि (पात) द'अ ओहिपर पकमान, मधुर, पूड़ी, ठकुआ, पिड़ुकिया, मालपूआ पायस आदि राखी। मुकुट सहित चन्द्रमाक मुँहक अरिपनपर केराक भालरि द रोहिणी सहित चतुर्थी चन्द्रक पूजा उज्जर फूल सँ पच्छिम मुहेँ करी। परिवारक सदस्यक संख्यामे पकमान युक्त डाली आ दहीक छाँछी क अरिपनपर राखी। केराक घौर, दीप युक्त कुड़वार, लावन आदिक अरिपनपर राखी। एक-एक डाली, दही, केराक घौर उठाऽ ‘सिंह: प्रसेन....’ मंत्रक संग ‘दधिशंखतुषाराभम्...’ मन्त्र पढ़ि समर्पित करी। प्रत्येक व्यक्ति एक-एक टा फल हाथमे ल'अ ओहि मन्त्र सँ चन्द्रमाक दर्शन कय प्रणाम करी।पुरुष वर्ग मड़र भांगाथि आ दक्षिणा उत्सर्ग क प्रसाद ग्रहण करथि।
चन्द्रमा प्रणाम मन्त्र-
‘दधि-शंख-तुषाराभं, क्षीरोदार्णव-संभवम्।
नमामि शशिनं भक्त्या, शंभोर्मुकुट भूषणम्।।’
चौठचन्द्र-
सिंह: प्रसेनवमवधीत सिंहो जाम्बवताहत: । सुकुमारक मारो दीपस्तेह्राषव स्यमन्तक: ।
अर्थात् दही, शंख ओ बर्फक समान स्वच्छ, क्षीर सागरसँ उत्पन्न चन्द्रमा (शशि) केँ भक्तिसँ प्रमाण करैत छी जे महादेवक मुकुटक भूषण थिका।
©संस्कार मिथिला


text:
Friday, August 10, 2012
सुजीत कुमार झा - एकटा अधिकार
सुजीत कुमार झा
एकटा अधिकार
बहुत भयंकर हृदए छल्ली करएबला हवाइ दुर्घटना छल। विराटनगरसँ काठमाण्डू आबैबला हवाइ जहाजमे लैंड करए काल अचानक आगि लागि गेल आ जहाज रनवे शुरु होबएसँ पूर्व एकटा आगिक गोला बनि जमीनपर छिटा गेल छल। बारुण यन्त्रकेँ पहुँचए तक भीमकाय विमान जरि कऽ छाउर भऽ गेल छल। समाचार मिलिते बारुण यन्त्रक अतिरिक्त पुलिस, एयरलाइन्स आ एयरपोर्टक अधिकारीक संग संग अपन प्रियजनकेँ लेबए एयरपोर्ट आएल लोक सेहो दुर्घटनास्थल पहुँच गेल छल। जतए हवाइजहाज खसल छल ओतएक दृश्य तँ बहुत बीभत्स छल। चारु दिस जड़ल जहाजक टुकड़ा, मानव शरीरक अधजरु अंग बैग लगायत ओहिना पड़ल छल। माउस आ रबरकेँ जड़य कऽ मिलल जुलल गंधसँ वातावरण पूरा भरल छल। नाकपर रुमाल बँधने रेस्कयू (राहत) टीमक लोक गरम ढेरमे तत्परतासँ लाश खोजि रहल छल। अहूसँ बेसी कठिन आ संवेशनशील काम ओइ अधिकारीक छल जे यात्रीक परिवारक पूछताछक जवाब दऽ रहल छल। नम्रता आ शालीनता बनाबए राखए कऽ अथक प्रयासक बावजूद हुनक सबहक व्यवहारमे खिसियाएब झलकि रहल छल। विक्षिप्त सन लागि रहल एक युवककेँ लागातार हिचिकयसँ ओतए कऽ वातावरण आओर विह्वल भऽ रहल छल। आखिर युवकक पालो आएल तँ कहलक, हमरा जकर खोजी अछि ओ हरियर रङ्गक साड़ी पहिरने छल।
अखन धरि जतेक शव भेटल अछि सभ क्षत-विक्षत अछि। हरियर साड़ीबला कोनो व्यक्ति नै मिलल अछि। मृतक सबहक गहना, पेन, मोबाइल, घड़ी लगायत कऽ समान अलग कऽ कऽ राखल जा रहल छल। यात्रीक निकाललाक बाद जे समान मिलत ओ यात्रीक करकुटुम्बकेँ देखाएल जाएत। मुदा हम हुनकर सम्बन्धी नै छी। युवक सिसकल, ‘हम ओइ साड़ीक माध्यमसँ मात्र हुनकर अन्तिम झलक देखए चाहैत छी। शायद ओहो हमर हिस्सामे नै अछि .........।’
‘धैर्य राखु’, अधिकारी कोमल स्वरमे कहलक ‘जे शव निकलैत अछि ओकरा कीयो देखि सकत। अपने जतए शव उठा कऽ राखल जाइत अछि ओतए जा कऽ आ शव आबए कऽ प्रतीक्षा करु।’
युवक थाकल जकाँ चलैत लाइनसँ बाहर निकलि गेल। दोसर युवक सेहो यात्री सूची देखलाक बाद आँखि पोछैत लाइनसँ बाहर आएल। पहिल युवककेँ असमंजसक स्थितिमे एक दिस ठाढ़ देखि ओ हुनका लग गेल। हुनका नै जानि किए ओइ नितांत अपरिचित व्यक्तिसँ सहानुभूति भऽ रहल छल।
‘एतए कखन धरि ठाढ़ रहब? ओम्हर चलू, चबुतरापर बैस लाश आबए कऽ प्रतिक्षा करी।’
‘ककरो अपनकेँ लाश कहब केहन लगैत अछि?’ पहिल दोसरकेँ संग चलैत पुछलक।
‘प्राण लेबएबला, मुदा अओर की कहू? हवाइ जहाजक हालत देखैत ककरो बचएकऽ उम्मीद नै अछि। ओना हमर कनियाँ सुरक्षा जाँचमे जाएसँ पूर्व हमरा फोन कएने छल मुदा हम तैयो ऐ निर्मृूल आससँ, कि भऽ सकैत अछि, अन्तिम समैमे ओ अपन निर्णय बदलि लेने हुअए, यात्री सूची देखए गेल छलौं। लिस्टमे दोसर नाओं हुनके छल। आब तँ बस, हुनकर शवक प्रतीक्षा, अन्तिम संस्कार आ फेर जीवन भरि हुनका स्मरण करए कऽ अतिरिक्त किछु नै बँचल हमर जीवनमे।’
-तैयो अन्तिम संस्कार तँ कऽ सकब। हम तँ शायद अन्तिम दर्शन सेहो नै कऽ सकी? ककरो अओरकेँ देखएसँ पहिनहि हुनकर घरबला गिद्ध जकाँ लपकि कऽ शव लऽ जेता।
‘ओ एतए आएल छथि ?’
‘जे लोक सभसँ आगू ठाढ़ छथि, अवश्य ओइमे सँ एक हेता।’
-हुनका चिन्हैत नै छिऐ?
‘नै ओना हुनकर पर्समे हरेक समए तस्वीर रहैत छल, मुदा हमरा देखैक कहियो इच्छा नै भेल।’
‘किए?’
‘हुनका सँ लगातार ई सुनि कऽ, हुनको की पसिन छन्हि, ओ आइ भोरमे की कहने छलाह, कोन चुटकुल्ला सुनौलथि, बोर भऽ जाइत छलौं। तस्वीर देखि लइतौं तँ शाइद ओ एलबमे लाएब शुरु कऽ दैतैथ देखाबए लेल।’
‘जखन हुनका घरबला सँ एतेक लगाव छलनि तँ ओ अपने संग केना अटकि गेली, एकतरफा प्रेम छल अपनेक?’
‘शाइद हम हुनकासँ एतेक नै कऽ पबैत छलौ जतेक प्रेम ओ हमरासँ करैत छलि, बहुत बेसी।’
‘आ अपन घरबलासँ?’
‘पागलपनक हद तक। तखनने हमरासँ एतेक लगाब भेलाक बादो ओ हुनका छोड़ए लेल तैयार नै छली।’
‘बच्चाक इच्छा छलनि हएत।’
‘बच्चा तँ छलै नै। हुनकर घरबला हुनका किनको संग बाँटए लेल तैयार नै छल। ही वाज भेरी पजोसिव, टू दऽ लिमिट ऑफ सफोकेशन परहैप्स (ओ हुनका लऽ कऽ बड्ड व्यक्तिगत छल, शाइद घुटन धरि)।’
तखन ने शाइद ओ अपनेसँ प्रेम करए लागल छली।
‘जौं वशमे होइत तँ कहियो ने कैरती। हुनका घरबलाक पोजेसिव होबए कऽ कोनो शिकाइत नै छल। मुदा प्रेम ओ चीज अछि, बिना इच्छोकऽ भऽ जाइत अछि आ बहुत इच्छा भेलाक बादो नै होइत अछि।’
‘मुदा प्रेम भेल केना? हमर मतलब अछि, भेटघाँट वा प्रारम्भ केना भेल?’
‘हवाइ जहाजमे। बड़ा संयोग अछि ने जे प्रेम कहानी हवाइ यात्रामे शुरु भेल छल आ हवाइ यात्रामे समाप्त भऽ गेल। जे हुअए, हम दुनू टुरपर पोखरा जा रहल छलौं। बराबरक सीटपर बैसल छलौं। ऐ दुआरे बातचितक शुरुआत भऽ गेल। संयोगसँ हमरा दुनूकेँ बराही होटलमे रुकए कऽ छल। अही दुआरे एके टैक्सीमे होटल गेलौं आ फेर साँझखन होटलक लौवीमे दोबारा भेँट भऽ गेल। हम हुनका होटलमे डिनरक निमन्त्रण देलौं, ओ मानि गेली। खाना खाइत पता चलि गेल, काल्हि भेने ओ रारा ताल देखए जेती। फेर हमहुँ ओतए जाए कऽ कार्यक्रम बनेलौं। ओ तँ प्रात भिने काठमाण्डू फिर्ता चलि एली मुदा हमरा काम छल तेँ एक दू दिन रुकए पड़ल। नै ओ अपन फोन नम्बर देली आ ने हमर लेली। मात्र एतेक बुझल छल, काम कतए करैत छथि।’
‘एतए फिर्ता भेलाक बाद एक दिन हुनक ऑफिस गेलौं। ओ बहुत खुशी भेलथि, लागल जेना हुनको हमर प्रतीक्षा छल। बस अही प्रकारे भेटक क्रम बढ़ैत गेल आ सम्बन्ध सेहो।’
‘हुनक बिआह भऽ गेल छल ई कहिया पता चलल?’
‘पहिले भेटमे, अपन परिचय संगहि ओ अपन घरबालाक जन्मपत्री सुना देली। हुनक चर्चा कएने बिना तँ कोनो गप्पे पुरा नै होइत छल।’
‘आ फेर अहाँ हुनका सँ प्रेम करए लगलौं?’
‘कहलौं ने प्रेम कएल नै जाइत अछि, भऽ जाइत अछि ।’
‘मुदा रोकल तँ जा सकैए।’
‘रोकए कऽ बहुत प्रयास केलौं मित्र, ओ सेहो आ हम सेहो। अनेक बेर नै भेटए कऽ प्रण केलौं मुदा तैयो हम जेना कोनो वशीकरणमे बन्हल जकाँ स्थानपर चलि जाइत छलौं। आ ओ सेहो प्रतीक्षा करैत रहैत भेट जाइत छलि। हारि कऽ हम नै भेटए कऽ व्यर्थ कोशिस करब छोडि देलौं।’
‘हुनक घरबलाक पता नै चलैत छल कि अपने सँ भेँटए अबैत छथि?’
-ओना तँ ओ हुनका आबएसँ पहिने घर पहँुच जाइत छलि, कहियो अबेर भेलापर ऑफिसक पार्टी, बहुत कामक बहाना बना दैत छली।’
‘मुदा तैयो मुँहक हाव भाव, उद्विग्नतासँ पता चलिए जाइत अछि। हमर कहए कऽ अर्थ प्रेम छिपाएब आसान नै होइत अछि।’
‘हँ मुदा ओ हुनकर प्रेममे ऐ प्रकारे डुबल छलाह जे हुनक चिन्ता, हुनक अकुलाहट सभ अपने लेल सम्झैत छलाह।’
‘जखन हुनक घरबला हुनकासँ एतेक प्रेम करैत छल तखन कोनो अन्यसँ प्रेम करए कऽ की आवश्यकता छल?’
‘कोशिस कऽ कऽ या सोचि समझि कऽ प्रेम बिआहक बाद कएल जाइत अछि। सहीमे प्रेम तँ वएह होइत अछि जे अनजानमे नै चाहैत भऽ जाइत अछि। लगैत अछि अपने कहियो किनकोसँ प्रेम नै केलौं अछि?’
‘केलौ तँ अछि मुदा मात्र अपन कनियासँ, बिआहक बाद, मुदा सोचि-समझि वा नापितौल कऽ नै। बिआहसँ पहिने पढाइ आ फेर काममे एतेक व्यस्त छलौं कि केकरो देखए कऽ फुरसत नै छल आ बिआहक बाद तँ हुनक अतिरिक्त केकरो दिस ताकए कऽ अवसरे नै भेटल वा कहीं मने नै भेल। पूर्ण सन्तुष्ट छलौं हुनक प्रेममे। भऽ सकैत अछि अपनेक प्रेमिका अपन घरबलाक प्रेमसँ सन्तुष्ट नै हुअए।’
‘एहेन बात नै छल। ओ हुनकासँ सर्वथा सन्तुष्ट छलथि। बहुत पसिन करैत छली ओ हुनका।’
‘फेर एतेक प्रेम करएबला घरबलाकेँ एतेक धोका केना दैत छली?’
ओ एकरा धोका नै मानैत छली। किएकि जखन ओ हुनका संग होइत छली तँ पूर्णतया हुनका प्रति समर्पित होइत छली आ हुनका घर फिर्ता होबएसँ पूर्व घर पहुँच जाइत छली। यानी हुनक समए ओ कहियो हमरा लेल नै दैत छली। हुनक कहब छलनि कि ऐसँ हमरा घरबलाक कोनो नोकशान नै होइत अछि। हँ, हमरा संग न्याय नै कऽ पबैत छली, अहिकऽ लेल हरेक समए ग्लानि आ पश्चातापक आगिमे सुलगैत रहैत छली बेचारी।’
‘अपनेकेँ तरस नै अबैत छल हुनकापर?’
‘बहुत अबैत छल, मुदा की करितौं, दिलक हाथ मजबुर छलौं। छोड़ि नै सकैत छलौं हुनका।’
‘अपनेकेँ स्वयंपर यानी अपन पुरुषत्वपर तामस नै अबैत छल। बहुत स्मार्ट छी, जीवनमे सेहो लगैत अछि, सुव्यवस्थित हैब, लड़की सभ सेहो अपनेपर अवश्य मरैत हएत। फेर अपने किए एकटा विवाहित महिलाक संग अटकल छलौं, जिनका संग अपने इच्छा अनुसार समए सेहो नै बिता सकैत छी?’
कनी काल इम्हर उम्हर तकैत ओ कहला- प्रेम एकरे नाओं छै, मुदा.....’
‘हम तँ कहब, छुटि गेल दू नावपर एक संग सवार होबए कऽ यंत्रणासँ।’
-मुदा ओ एकरा यन्त्रणा नै गुलाबक संग उगल काँट कहैत छली। गुलाबक रङ्ग आ आकर्षण दूरसँ देखल जा सकैत छल मुदा गमक सुंघय कऽ लेल तँ ओकरा छुबहे पड़तै आ काँटक चुभन सेहो झेलहे पड़तै।
‘यानी हुनका चुभन पसिन छल?’
‘हुनका प्रेम पसिन छल आ ओइसँ जुड़ल हरेक चीज सेहो।’
‘यानी ओ हालतसँ प्रसन्न छली?’
‘हमरा लग सँ जाए काल ओ दुखित भऽ जाइत छली मुदा हरेक समए प्रसन्न रहैत छली। हंसैत छली, गुनगुनगुनाइत छली?’
-ताकि ओ हुनकर गममे बताह भऽ जाए? नै हुनक बिना जी सकैत छली आ ने हमरा। हमर समस्या एहेन छल मित्र, जेकर कोनो समाधान नै छल। हमरा हुनका संग जीबए कऽ छल आ जिबियो रहल छलौं। आब हुनका गेलासँ हमरा जीवनमे जे अभाव भऽ गेल अछि ओ कहियो नै मरत। नै जनैत छी, जीवियो सकैत छी वा नै हुनका बिना?’
‘आ हुनक घरबला?’
‘हुनको लेल तँ आसान नहिए हएत.... उम्हर देखू, ओइ गाड़ीसँ किछु अओर शव निकालल जा रहल छै।’
‘चलू देखैत छी।’
आ दुनू जतए शव आनि राखल जाइत छलै ओतए चलि गेला। अहि बेर निकालल जाइबला लाश शाइद ओइ व्यक्तिक छल जे ढेरमे दबि कऽ मरि गेल छल आ पुरे जकाँ जरैसँ बचल यानी पहचानल जा सकैत छल। एक स्ट्रेचरपर राखल व्यक्ति, हरियर साडीक किछु भाग देहपर रहल, सेहो छल। ओना पुरे शरीर पुरे झुलसि गेल छल मुदा झुलसल मुँहकेँ पहचानल जा सकैत छल। पहिल युवक लाशकेँे देखि कऽ खसि पड़ल। दोसर हुनका उठेलनि, तोक भरोस देलनि।
‘अपने हुनकर अन्तिम संस्कार करए चाहैत छी ने, अपनेक घरक लोक करए देत?’
‘घरक लोक एतए नै अछि। हम असगरे रहैत छी, मुदा ऐसँ की फर्क पड़तै? हम कोन अधिकारसँ हुनकर बॉडी क्लेम कऽ सकैत छी।’
-प्रेमक अधिकारसँ। हुनका घर लऽ जा सकैत छी, हुनका मनभरि कऽ छू सकैत छी, हुनका जतेक चाही पकड़ि कऽ कानि सकैत छी....।’
‘एना हमरा के करए देत?’
‘हम करए देब......।’
‘अपने कोन अधिकारसँ?’
‘हुनकर घरबला होबए कऽ अधिकारसँ।’
‘अँए..........।’ जेना कोनो करेन्ट लागि गेल हुअए। फेर अपनाकेँ संयमित करैत हुनका दिस तकलथि आ फेर ओ तकैत रहि गेलथि ओइ महापुरुषकेँ।
Posted by Gajendra at 12:19 PM
Labels: सुजीत कुमार झा
Subscribe to: Post Comments (Atom)


text:
एकटा लेख बनाबी
अहाँ ई मैथिली विकिपिडियामे नव लेख कोना बना सकैत छी से सिखी।
नव पृष्ठक माने अखनि धरि मैथिली विकिपिडियामे सृजन नै भेल लेख बुझबाक चाही । यदि अहाँ नव पृष्ठ आरम्भ करबाक लेल जा रहल छी तऽ पहिने अहाँ जहि शिर्षक पर लेख लिखबाक लेल जा रहल छी तकर सही हिज्जे/ वर्तनी/ वर्णविन्यास (स्पेलिङ) पता लगाबी । मैथिली भाषामे प्रायः 'ब' वा 'व'; श, स वा ष; ह्रस्व वा दीर्घ आदिक कारणसँ भेल लेख बहुतेक बेर नै भेटैत अछि जे कि समस्या उत्पन्न करैत अछि । यथा - नव वा नब; कोशी वा कोसी; सितुआ वा शितुआ; कोश वा कोष; पुर्णिया वा पुर्नियाँ: ; चकबा वा चकवा आदि ।
ताकी बकसा जे मैथिली विकिपिडियाक दाहिना बगल उपरमे अछि ओहिमे लेखक शीर्षक लिखला बाद ताकी बटन दाबी या एन्टर दाबी । उदाहरणक लेल चित्रमे


text:
13 नवंबर कए जखन उत्तर प्रदेश दीपावली आ बंगाल काली पूजा मे रमल रहत, तखन मिथिला मे एकहि दिन माई आ बहिन दूनू स्मरण मे अबैत अछि। एक दिस सांझ खन बहिन सीताक अयोध्या लौटबाक अवसर पर दिवाली मनबैत छी, त मध्य राति कए माई क कोध्र शांत भेलाक बाद ओकर पूजा करैत छी।
-
सुख औ’ समृद्धि आपके अंगना झिलमिलाएँ,
दीपक अमन के चारों दिशाओं में जगमगाएँ
खुशियाँ आपके द्वार पर आकर खुशी मनाएँ..
दीपावली पर्व की आपको ढेरों मंगलकामनाएँ!
-समीर लाल ‘समीर’
-
उत्तर मे छैक उमकी उठल, दच्छिन मे हिलकोर।
पश्चिम मे पपियाहक तांडव, पूब तकै छी भोर॥
पूब तकै छी भोर, मुदा बटतक्की अछि लागल।
राति जेना बनि गेल अहद्दी, हम छी बनल अभागल॥
अन्हार बढ़ल, छी कतय नुकायल दिनकर-दीनानाथ।
प्रकाश पसारब छोडि कतय, तकै छी कोन-कोन लाथ॥
तकै छी कोन-कोन लाथ, जगत मे पसरल हाहाकार।
निशाचरक अछि तांडव बढ़ल, असह्य भेल प्रहार॥
डुमल बाइढ सं अयाचिक बारी, उपजत कतय साग।
पेट भरब भेल मोश्किल, पहिरब की टोपी-पाग॥
पहिरब की टोपी पाग , आगि लागल अछि सउँसे हाट।
कप्पार पकडि कय कानय जन-गण, खा उपेक्षाक चाट॥
रामक धरती पर शान सं, चलबइए रावण राज ।
सता संत कें ठिठियाइत कनिको , लगैछ ने ककरो लाज ॥
लगैछ ने ककरो लाज, कतय सुतल छी रघुबीर ।
की ध्वंश भेल अछि धनुष, आ बिझा गेल अछि तीर ॥
प्राण पियासल आतंकीक भय सं, लोकक अछि उपरे दम।
हाट, बजार वा टीशन सगरो, फुटैछ फटक्का बम॥
फुटैछ फटक्का बम , तें जिनगीक ने कोनो ठीक।
जनता भेल बेहाल मुदा , सरकारक ने डोलैछ टीक॥
अजगुत लगैछ देखि चहुँदिस , जग-जमानाक चालि।
क्यो कुहरय , क्यो कानय बैसल, क्यो पीटि रहल अछि झालि ॥
क्यो पीटि रहल अछि झालि, भेल अपने मे विभोर ।
एही बीच चानी पीटइए, साधू भेष मे चोर॥
आब परीक्षा नहि लिअय भगवन, दिअय शक्ति अपार।
जाहि बले धरती कें कय दी, दैत्यक तांडव सं उबार ॥
दैत्यक तांडव सं उबार, करी हम वा अपने चलि आउ ।
जरा रहल छी श्रद्धा-दीप, आब जुनि बाट तकाउ ॥
Visit for more MAITHILI poems- http://www.rkjteoth.blogspot.com
Comments are closed.


text:
आब अहांके जल्दीए मधुबनी शैली मे बनल कार्टून देखय के मौका मिल सकैत अछि. कार्टून बनाबय के ई शुभ काज करय जा रहल अछि रिलायंस बिग एम्स... Reliance BIG AIMS (Animation Infotainment & Media School).
रिलायंस बिग एम्स एहि सं पहिने बच्चा सभ के लोकप्रिय कार्टून लिटिल कृष्णा बना चुकल अछि. रिलायंस बिग एम्स के कहनाय अछि जे देश के कला-संस्कृति के बढ़ावा देबय लेल ओ मधुबनी पेंटिंग आओर दोसर शैली मे कार्टून बनाएत.
बिग एम्स के मुताबिक डिजिटल तकनीक सं
बनाएल जा रहल एहि शैली के कार्टून सं दुनिया भर के लोक मधुबनी...मिथिला पेंटिंग के बारे मे जानि सकथिन्ह. एहि सं ई दुनिया भर मे आओर लोकप्रिय होएत.
रिलायंस बिग एम्स एहि के लेल मधुबनी पेंटिंग आओर महाराष्ट्र-गुजरात के वार्ली पेटिंग शैली सं कार्टून किरदार बनाबय मे लागल अछि. बिग एम्स एहि सं पहिने वार्ली पेंटिंग के इस्तेमाल कोक के विज्ञापन मे करि चुकल अछि.
रिलायंस बिग एम्स के ई नीक कदम अछि. एहि पहल के देखि दोसर कंपनी... संस्थान सेहो मिथिला पेंटिंग सं दोसर आओर चीज बनाबय लेल आगां अएताह. दस तरहक आइडिया खोजताह.
एहि सं मिथिला पेंटिंग सं जुड़ल लोक... कलाकार... जानकार के सेहो फायदा मिलतन्हि. हुनका नवका-नवका अवसर हाथ लगतन्हि. देश-दुनिया मे नाम सेहो होएत.
हमर ईमेल:-info@hellomithilaa.com


text:
गजल@प्रभात राय भट्ट
गजल:-जिन्गी तोंहू केहन निर्दय निष्ठुर भSगेलाए
छन में सभ सपना चकनाचूर कSदेलाए
छोट छीन छल बसल हमर नव संसार
संसार सं किएक तू हमरा दूर कSदेलए
दुःख सुख तं जीवन में अविते रहैत छैक
मुदा दुःख ही टा सं जिन्गी भरपूर कSदेलए
भईर नहि सकैत छि अप्पन दिल के घाऊ
चालैन जिका गतर गतर भुर कSदेलए
उज्जारही के छलौं हमर जीवनक फुलबारी
तेंह दिल झकझोरी किएक झुर कSदेलए
तडपी तडपी हम जीवैत छि एहन जिन्गी
जिन्गी तोंह दिल में केहन नाशुर कSदेलए
कर्मनिष्ठ बनी कय कर्मपथ पर चलैत छलौं
नजैर झुका चलै पर मजबूर कSदेलए
.............वर्ण-१७........
रचनाकार:-प्रभात राय भट्ट


text:
Saturday, April 7, 2012
तृष्णा - राजेन्द्र बिमल
आइ फेर बहु-बदला भेलैए कहाँ दन!...गे दाइ, गे दाए! रजदेबाके बहु सिकिलिया आ देबलरैनाके बहु सोनावती। सिकिलिया ओना छै मोसकिलसँ अढ़ाइ हाथक मौगी मुदा सउँसे गोर देहमे गजगज मासु करै छै। देखिते होएत जे काँचे चिबा जाइ। टोङि देबै, बन्न दऽ सोनित फेकि देतै। देहपर जेना इस्त्री कएल होइ; छिहलैत आ गतानल अंगअंग। देबलरैनके मुँहसँ तँ कहिया सऽ ने लेर चूबैत रहै-लसलस। देबलरैना-बहु सोनाबती, रोलल-छोलल, पोरगर करची सन लचलच करैत देह। रजदेबाके ततराटक लागि जाइक- देखैक तँ देखिते। एक्के टोलमे दसे घरक तऽ फरक हएतै दुनूक घरमे। छिनरझप्पबाली सोनावतियो केहन मन सरभसी जे जखने रजदेबासँ नयन मिलै कि छट्ट दऽ बिहुँसि उठै अंग-अंग- जेना लौका लौकि गेल होइ भीतरे भीतर। उपर सऽ सतबरती जे बनैय। रजदेबा माने राजदेव मंडल, अंचल अस्पतालमे चपरासी अछि। बाप ओकरा जनमऽ सँ पहिनहि सरग सिधारि गेल रहथिन्ह। पोसल केऽ तऽ माए। एकटा बहीन रहै चंचलिया। सभ कहै कुमरठेल्ली। सउँसे गाम अनघोलकएने रहै छौंड़ी। कहियो खेसारीक झारमे पकड़ल जाइक, कहियो राहरि खेतमे केयो देखि लैक। कहिने कते आगि भगवान देहमे देने रहथिन्ह। चंचलियाक माय कहै जे ई देहक आगि थोड़बे रहैक, पेटक आगि रहै, पेटक। आब जे रहौक, मुदा ओ मारलि गेलि। ओकरा लऽ कऽ दू टा मनसामे झगड़ा भऽ गेलैक। जगदिसबा कहै जे हमर धरबी अछि, मनमोहना रिक्साबला कहै जे हम्मर माल अछि। चंचलिया दुन्नूकेँ दूहै छलि। से बरदास्स नहि भेलै मनमोहना रिक्साबलाकेँ। ताड़ीक झोंकमे रिक्साक पुरना चेनसँ तेना ने ततारऽ लगलै जे होशे ने रहलै। सउँसे देहसँ सोनित बहि रहल छलै आ ओ मुँह बाबि देने छलि। परिवारमे विधवा माय छलै, स्वयं छल, सिकिलिया छलै आ पाँच बरखक बेटा रहै। बेटा बड्ड सुन्नर आ बड़ ठोला! चंचलिया तऽ संसारसँ उठिए गेलै। आब परिवारक सुखाएल आँतक घघरा मिझएबाक लेल सोनित सुखएबाक जिम्मेबारी रजबेक छलै। जूआमे चुपचाप कान्ह लगा देलक आ बहए लागल। बहु रहै चमचिकनी, फरदेबाल आ फसलीटीबाली। रोज गमकौआ तेल चाही, स्नो-पाउडर चाही। रङसँ ठोर नइँ रङब, लिपेस्सी चाही। सिनेमामे चसकलि। जी-मुँह चलिते रहइ। पनपियाइमे घुघनी-मुरही, कचरी भरि पोख। दुसंझी। रोज-रोज माध-मासु गमकैत रहउ आङनभरि- ने किछु तऽ डोका-ककरि। आकि कछुएक झोर। कतेक दिनसँ एक जोर परबा पोसक लेल रगड़ा कए रहलि छलि साँयसँ। छमकि कए एमहर, छमकि कए ओमहर। राति-राति भरि झूलन देखए, सलहेसक नाचमे खतबैया टोलक झुलफिया या नटुआक नाच आ सतरोहनाक बिपटइ देखि-देखि कऽ लहालोट भऽ जाए। रजबाकेँ ई सभ सतखेल्ली मौगिक लच्छन बुझाइक, तेँ रोज बतकुटौअलि होइ। रिक्साबला देबलरैनासँ यारी रहै रजदेबाकेँ। देबलरैना सिकलियाके बड़ पसिन्न। कारण रहै जे देबलरैना सेहो सलहेसक नाचमे ढोलकिया रहै। ईह ढोलक बजबैकाल ओकर कनहा जे उपर-नीचाँ होइ छल- गुम-गुमुक-गुमुक...गुम गुमुक गुमुक! .. बेर-बेर झुलफी मुँहपर खसि पड़ै जकरा ओ ओहिना छोड़ि दैक। मुँहपर बुनकिआएल ओसक बूँद सन पसेना! ओ मोनहि मोन अपन साँय रजदेबासँ देबलरैनाक मिलान करै। ... कहाँ देबलरैना, कहाँ रजदेबा। रजदेबाक मुँहपर चौबीस घंटा जेना विपत्तिके झपसी लधने रहै। घोघनमुँहा एक रत्ती ने सोहाइ सिकिलियाकेँ। मगर करओ तऽ की करओ? सिङार-पटार कए एकान्तमे एसगर बिछाओनपर पड़ि रहय आ कल्पना करए-साँय जे बदलतै! देबलरैना फुलपेन्ट पेन्हि कऽ, चसमा पेन्हि कऽ बाबू-भैया नाहित जे रिक्शापर बैठिकऽ रिक्सा चलबइ हइ तऽ सिनेमाके गोबिना माउत कऽर हइ। .. मानली जे ताड़ी-दारू पीबै हइ, त की भेलइ। सुनइ छिऐ जे कहाँदुन ताड़ी-दारु पीलै हइ मनसासुन तऽ ओकरा देहपर राछच्छी सबार भऽ जाइ छै, मौगीके छोड़ने ने छोड़ै छै।..धौर, केनाकऽ सकैत होतै देबलरैना बहु।..रजदेबा ला धन्न-सन! बिछाओनोपर जाएत त खाली घरेके समेस्सा। ..रङ आ लस!! .. देहो हाथ छूबैतऽ खौंझा कऽ छूटत!.. देबलरैनाके बँसुरीके आवाज सुनएलै। ..दारू पीकऽ अबै छै तऽ आङनमे बैसिकऽ बँसुरी टेरऽ लगै छै।..अहाहाहा..की राग, की तान।..सोनाबतीके तऽ लीरीबीरी कऽ दै छै। फेर दुनू परानीमे मुँहाठुट्ठी होइत-होइत पिटापिटौअल शुरू भऽ जाइत छै।..सोनाबतीके कहब छै जे मरदाबा जे कमाइ हए से तऽ दारू पानीमे उड़ा दै हए, सिनेमामे गमा दै हए आ सूतऽ लागी हरान रहै हए।..पेटमे अन्न नैआ.. “मनसा तऽ रजदेबो हइ”- सोचैए सिकिलिया- “ओकरा सूतऽ के मन नै होइ हइ?..केरबा आमसन मुँह लटकओने रहैए!” सिकिलियाके अपने हँसी लागि जाइ छै। “दोसजी कहाँ गेलखिन”?- अरे, ई बारह बजे रातिमे सोनाबती!!.. “की हइ, हे”?- बाँसक फट्टक खोलिकऽ सिकिलिया बाहर अबैत अछि।..छौंड़ाक बाप तऽ नै एलैगऽ अस्पताल सऽ।..लैटडिपटी (नाइट ड्यूटी) हइ।..” “बहीन की कहियो दुखके बात। आइ फेनू मनसा मारलकगऽ।“ “कइला?” “धुर। की जान गेलिऐ कोन बढ़मकिटास हइ देहपर।..हमर तऽ जान लऽ लेलक।..अन्न-पानी जरि गेलै, जी-जाँघमे खौंत फुकने रहै छै चौबीस घंटा।– बलू, चल नऽ सूतऽ।..सुतना बेमारी धऽ लेलकैगऽ।“..सोनाबती घौलेघौले बजैत रहल। जोर-जोरसँ घोल-चाउर भेलै तँ बुढ़िया रजदेबामाइ टुघरि कऽ अङनामे आएल- गे, की भेलउ गऽ? चुप, लबरी। साँइयो बहुके बातके कहूँ एते घोलफचक्का भेलै गऽ?” सोनाबती घेओना पसारलकि। रित्ती रित्ती कऽ फाटल, सतरह ठामसँ गिरह बान्हल अपन नूआ आ अङिया देखओलकि। घरबाली अन्न बेत्रेक मरै छै आ ओ दारु-ताड़ी पीबिकए बेमत्त भेल रहै छै। घरमे लाल छुट्टी नै दै छै। दारू पी कऽ सेजपर ओकर गत्रगत्रमे दाँत गड़ा दै छै! “इस्स!” रजदेबाबहुके मुँहसँ अनायासे बहार भऽ गेलै। भीतर चीनीक गरम पाक जेना टघरि रहल छलै। ओ गत्रगत्र देबलरैनाक हबकबाक कल्पनामे हेरा गेलि। “हे बहीन!..मनसा नै भोगतओ तँ ई देह लऽ कऽ की करबा।..एक दिन अँचियापर तऽ सबहक देह जरै छै!”- रजदेबा-बहु समझओलकै। रजदेबामाइ दुरदुरओलकै। ताबत डिप्टीसऽ रजदेबो घूरि अएलै। आङनमे ठहाठहि इजोरियामे चमकैत सोनाबतीक मुँह चमकैत देखलक। नयन मिललै, सोनावती विहुँसि देलकि, जेना रजनीगंधा फूल झरझरा गेलै। मोनप्राण गमैक उठलै। रजदेबा बाजल किच्छु नैं। बस पुछलकै- “की भेलौ गऽ भौजी?” सोनावती फेर सउँसे खेरहा दोहरओलकि।... सिकिलिया चौल कएलकै- “साँय बदलबे?” “सहे तऽ ने उपाइ हइ।..तोहर डागदरसनके साँय हउ गजै छे।..अस्पतालमे काम करै हउ। ने दारू, ने पानी। घरगिरहस्थी डेबने हउ। भरिमुँह कोनो छौंड़ी मौगी जरे बोलबो ने करइ हउ। अपन काम से काम। एहन महाभारथ पुरुख हमर भागमे कहाँ?..” सिकिलियाकँ देह जरि गेलै- हइ गोबरके चोत महाभारत कहाँदुन! मनसरभसी। अपना साँय महकै छनि आ छौंड़ाक बाप जरे केना रसिया-रसिया, सिलिया बतिआइ हए। “बहीन, तौँ घर जा।..तोहर साँयके दोसरकेँ सम्हारि देत ओ? जे अपन साइँयो के कसमे ने रखलक, से मौगी कथिके?” आ सिकिलिया रजदेबाक बाँहि पकड़ि घरदिशि घीचय लागलि। रजदेबामाइके पित्त लहरि गेलै। सोनाबत्ती कनिकाल थरभसाएलि, फेर बाजलि-“दोस जी!..हम आइ घरे नैं जबे..फेन “निम्मन सऽ कूटत।..” ओकर आकृति कातर छलै। “अहाँ जाउ। लोक फरेब जोड़त”।रजदेबा समझओलकै। ओ घूरि गेलि। सभ अप्पन-अप्पन फट्टक लगा लेलक। मुदा, भोरे उठल रजदेबा जँगलझार लेऽ तँ देखलक जे देबलरैनाके बहु दरबज्जापर एकटा फेकल तरकुन्नीपर ओंघराएलि छै, घर नैं गेलउ।..कनिकाल ओ टुकुर-टुकुर ओकर मुँह तकैत रहल। केना निभेर भऽकऽ सूतलि छै, दुधपीबा पिहुआजेकाँ। नूआँ-बस्तर अस्त-व्यस्त। बिन तेलकूँड़क जट्टा पड़ल, भुल्ल भऽ गेल पैघ पैघ केश, भुँइयापर एमहर-ओमहर जौंड़ जेकाँ लेटाएल। ओकरा देवलरैनापर बड्ड तामस भेलै। सोन-सनक सोनावती अन्न-वस्त्र बेत्रेक झाम भऽ गेलै- बीझ लागल ताम-सन। एखनो जँ नहा धो देल जाइक आ सिङार कऽ दै तऽ झकाझक भऽ जएतै। मुदा दोस तऽ दारू पीकऽ मस्त रहै छै। सलहेसक नाचमे ओकर ढोलकक गुमकीपर खतबैया टोलक कतेको छौंड़ी-मौगी ओकरापर जान दैत छै। दोसजी, खत्ता-पैन, चर-चाँचर, राहरि-कुसियारक खेत, भुसुल्ला घर, पोखरिक भीर जत्तहि पओलक, तत्तहि छौंड़ी-मौगी लऽकऽ...। राम-राम।..एहन गुनमन्तीके एना काहि कटबै हइ, दोसजी निम्मन नहि करै हइ! बड़ समझओलकै रजबा सोनाबतीके। सोनाबती नैं गेलै। देबलरैनाके धन्न-सन। खोजैत-खोजैत एक्के बेर सुरुज जखन नीचाँ अएलै तऽ बँसुरी टेरैत आएल। सोनाबतीके भरिपाँज पकड़ि कए चुम्माचाटी लेबए लागल।– सबहक सामने! दरूपिबाके कोन लाज आ बीज। रजबामाइके हँस्सी लागि गेलै। सोनाबत्ती मनसाकेँ धकेलि देलकै, मनसा धाँय दऽ चारूनाल चित्त खसल। बिच्चे आङनमे।..चटाक!...मनसा उठिकए एक चाट देलकै। मौगी घेओना पसारलकि। मनसाकेँ धन्न-सन।..दोसजी अस्पतालमे रहै। सिकिलियाक बेटाके “मैंगोफ्रूटी”क खाली डिब्बा कतहु सड़कपर फेकल भेटि गेल रहै। ओ ओहिमे पानि धऽधऽ पीबै छल। सिकिलियाक नजरि पड़लै-“केहन लगइ हउ?” छौंड़ा हँसि देलकै- आमके रस नहिंता!..पीबे?” सिकिलियाक मोन भेलै- एक बेर ओहो पीबि कए देखैत। ओ बड़का-बड़का बाबू-भैया सबके पीबैत देखने रहै।..मुदा, ओइमे तऽ पतरसुट्टी फोंफी लागल रहै, एइमे कहाँ हइ?.. ओ बड़ा ललचाएल दृष्टिसँ फ्रूटीक डिब्बाकेँ देखि रहलि छलि। “दोस्तिनी, पीयब?”-देवलरैना टुभ दऽ पूछि बैसल। दोस्तिनीक आँखिमे फ्रूटीक लालच, पतिसँ उलहन, अभावजन्य वेदना लक्काबाज देवलरैनाकेँ झक् दऽ लौकि गेलै। “चलू दोस्तिनी, फ्रूटियो पीयब, सिनेमो देखब आ होडरोमे खाएब। घूमैत-घूमैत राति तओले च्हलि आएब”।– देवलरैना बजलै आ फेर कोन जादूके बान लगलै कहिने, सिकिलिया चट दऽ ओकर रिक्सापर बैसि गेलि। सभ मुँहे तकैत रहि गेलै। ओ जे गेलै सिकिलिया से फेर ६ महीना नैं घुरलै। सोनाबती रजबाके घरसऽ टकसऽ के नाम नैं लै। पऽर भेल, पंचैती भेल। दुनू मौगीमे सँ कोनो अपन-अपन साँय लग घुरबाक लेल तैयार नहि भेलि। छओ मासक बाद दुनू अपन-अपन मनसा लग कनैत-कनैत घूरलि-ढाकीक ढाकी सिकाइत नेने। सिकिलिया आ सोनाबती एक दोसरक गरदनि पकड़ि झहरा देमए लागलि। सिकिलियाक घेओनाक आशय छल- देबलरैनाके मुँह महकै छै, ओ बदमास अछि, गुन्डा अछि, निसेबाज अछि, लापरवाह अछि; स्वार्थी अछि आदि-आदि। सोनावती छाती पीटिपीटि बेयान करै छलि- रजबा गुम्मा अछि, बहुसँ बेसी मायकें मानै अछि, दिनराति पाइ लेऽ खटै अछि आ सभ पाइसँ घरे चलबै अछि, बहु ले कहियो कचरी- मुरही नै अनने अछि। कहियो सिनेमा नैं जाइ अछि, बहुकें चुम्मा नैं लैत अछि..आदि...आदि... दुनू अपन-अपन ओरिजिनल साँय लग घूरि गेलि। मनोविज्ञानक प्रोफेसर सत्यनारायण यादव कहलैन्हि- यार, जे भेटैत छै, तकर मोल नै बुझाइ छै। जकर पति गंभीर छै ओकरा चंचल पतिक लेल मोन पनिआइ छै, जकर चंचल छै से गंभीर पतिक लेल सिहाइए..इएह क्रम छै...नो वन इज परफेक्ट.. एक दिन सिकिलिया आ सोनावती सुनू एक-एकटा कोनो मनसा संगे उरहरि गेलै- ओहो एक्के दिन। रजदेबामाइ भोरेसँ आसमान माथपर उठा लेलकि- “जुआनी कक्कर ने उमताइ हइ..फेनू बान्ह हइकि नै।..समाज आ पलिवारके बन्हन टूटि जतइ तऽ मनसा-मौगी जिनगी भरि अहिना भँड़छि-भँड़छि कए मरि जतइ... प्रो. सत्यनारायणक व्याख्या छैन्हि- म्यान इज पोलिग्यामस बाइ नेचर..इट इज सोसाइटी ह्विच च्यानलाइजेज सेक्स एनर्जी..सओ मुँह, सओ बात!..सबसँ बड़का सत्य जे सोनाबती, सिनकिलिया दुनू उरहरि गेल! राजनैतिक, आर्थिक आ सामाजिक क्षेत्रमे एक नव स्फूर्ति प्रदान कऽ कए मिथिलांचलक जीवन-शैली आ सोचक पुनर्संस्कार कयलक। एहि शताब्दीमे आधुनिक शिक्षा, छापाखाना आ सरल यातायातक सुविधाक अभाव रहितहुँ मैथिलीमे साहित्य सृजनक परम्परा वर्तमान रहल। बहुतो दिन धरि मैथिली साहित्य संस्कृत साहित्यक प्रतिछाया सदृश रहल। एहिमे साहित्यिक एवं अन्य प्रकारक लेखन निरन्तर होइत रहल। दुइ विश्व युद्धक बीचक कालमे मैथिली साहित्यक सर्वांगीन समुद्धारक चेतना अनलक। एहि कालक लेखनमे ई नव मनोदशा प्रतिफलित भेल आ साहित्यक विभिन्न विधामे उल्लेख्य योग्य परिवर्तन भेल।
त नहि सिर्फ समाज सअ महिला आ पुरूषक भेदभाव किछु कम होयत अपितु बल्कि समाज द्वारा उपेक्षित आ एक तरहे त्यागल महिला
पुन: समाज के मुख्यधारा में शामिल भय अपन जीवनक नैराश्य सअ मुक्ति पाबि सकलीह।
Posted by Gajendra at 10:59 AM
Labels: राजेन्द्र बिमल
Subscribe to: Post Comments (Atom)


text:
गाजा पट्टी
गजा पट्टी प्यालेस्टाइनक क्षेत्र छी । एकर क्षेत्र दक्षिण-पश्चिम ६ सँ ११ किलोमिटर चौडाई आ लगभग ५१ किलोमिटर लम्बाई रहल अछि । सन् २०१२ मे एकर अपन पश्चिमी सामुद्रिक किनारा सहित अपन क्षेत्र प्यालेस्टाइनमे मिलेनाए छल । सन् २०१२ क संयुक्त राष्ट्र महासभा प्यालेस्टाइनके गैर सदस्य राष्ट्रक पर्यवेक्षकक रुपमे घोषणा केनए छल ।[१]
एकर नाम एकर प्रमुख सहर गाजा (उच्चारण गाज्जा सेहो होमए अछि) सँ राखल गएल अछि । एकर दोसर प्रमुख सहर एकर दक्षिणमे स्थित राफा अछि जे इजिप्टक सीमासँ जुडल अछि । गाजापट्टीमे लगभग १८ लाख लोग रहैत अछि जहिमे ४ लाख मात्रै गाजा सहरमे बसोबास करैत अछि ।
इतिहास[सम्पादन करी]
गाजा पट्टी चित्र दीर्घा[सम्पादन करी]
-
-
गाजा सहर क्षितिज
-
सन्दर्भ सामाग्री[सम्पादन करी]
बाह्य जडीसभ[सम्पादन करी]
- प्यालेस्टाइनक तथ्याङ्क
- प्यालेस्टाइन क्षेत्र
- गाजा पट्टी
- गाजा.नेट गाजा पट्टीक बारेमे जानकारी
- "गाजामा प्रत्येक दिन आक्रमण चर्किदै", द न्युयोर्क टाइम्स। सन् २०१४ जुलाईमे, २२ दिनमे, १२२१ प्यालेस्टिनी आ ५६ इजरायलीक मृत्यु भएल अछि ।


text:
महोत्तरीक राम जानकी पथ ट्याक्टर दुर्घटनामे पइर द गोटाक मृत्यु भेल अछि । महोत्तरीक मटिहानि स जनकपुर दिस जा रहल ज १ त १७०७ नम्बरके ट्याक्टर दुर्घटमे धनुषा जिल्लाक तुल्सियाही ५ रहनिहार उत्तिमलाल शाह आ हूनक कनियां राजकुमारी देवीक इलाजक क्रममे मृत्यु भेल अछि । तहिनाते ट्याक्टरमे सवार ३० गोटामे ८ गोटा क जनकपुर अञ्चल अस्पतालमे इलाज भरहल प्रहरीले जनैलक अछि । दुर्घटना भेल ट्याक्टर प्रहरीक नियन्त्रणमे रहला बाधो चालक फरार रहल अछि । ओ सब मिथिलाक धर्मिक स्थल गेरुका स्नाा कर जारहल छल ।
Since 2004 AD, First Maithili News Portal 'Samadiya'(Poonam Mandal & Priyanka Jha) पूनम मंडल आ प्रियंका झाक पहिल मैथिली न्यूज पोर्टल "समदिया", २००४ ई. सँ।
Sunday, September 2, 2012
महोत्तरीक राम जानकी पथ ट्याक्टर दुर्घटनामे पइर द गोटाक मृत्यु (रिपोर्ट सूदिप कूमार झा )
महोत्तरीक राम जानकी पथ ट्याक्टर दुर्घटनामे पइर द गोटाक मृत्यु भेल अछि । महोत्तरीक मटिहानि स जनकपुर दिस जा रहल ज १ त १७०७ नम्बरके ट्याक्टर दुर्घटमे धनुषा जिल्लाक तुल्सियाही ५ रहनिहार उत्तिमलाल शाह आ हूनक कनियां राजकुमारी देवीक इलाजक क्रममे मृत्यु भेल अछि । तहिनाते ट्याक्टरमे सवार ३० गोटामे ८ गोटा क जनकपुर अञ्चल अस्पतालमे इलाज भरहल प्रहरीले जनैलक अछि । दुर्घटना भेल ट्याक्टर प्रहरीक नियन्त्रणमे रहला बाधो चालक फरार रहल अछि । ओ सब मिथिलाक धर्मिक स्थल गेरुका स्नाा कर जारहल छल ।


text:
सांस्कृतिक नगरी आ
मैथिली गतिविधिक केन्द्रबिन्दु कोलकातामें मैथिली फ़िल्म संबंधी विशेष विचार विमर्श
हेतु विशेष रुपेन मैथिली फ़िल्म उत्सवके सफ़ल आयोजन हेतु आवश्यक किछु रणनीति पर
चर्चा हेतु दिनांक 15 सितम्बर 2012 के स्थानीय मैथिल कलाकारक एकटा बैसारक आयोजन कयल गेल । दरभंगामें मैथिली फ़िल्म अकादमी के तत्वावधान में आयोजित होबय बला मैथिली
फ़िल्म फ़ेस्टिवलक एखन धरि भेल प्रगतिक सराहना आर प्रशंसा कयल गेल आर समस्त उपस्थित कलाकार अहि कार्यक्रमक सफ़लताक कामना कयलनि आर आयोजक आ समस्त सदस्यके प्रति अपन आभार प्रकट
कयलनि।उपस्थित लोकनि में श्री शंभूनाथ मिश्रा, श्री भवनाथ झा, श्री सूरज तिवारी,
श्री केदारनाथ, श्री रमेश मिश्रा, श्री लक्ष्मण साह, श्री उत्तम चौधरी,श्री दिनेश
मिश्रा, श्री विवेक चौधरी, श्री भास्कर झा, श्री शशि मोहन भारद्वाज आ श्री प्रकआश
झा छलैथ।
अहि बैसारक अध्यक्षता करैत प्रसिद्ध निर्देशक,गीतकार,
अभिनेता आर रंगकर्मी श्री शंभूनाथ मिश्रा जी बतौलनि कि मिथिलावासी आ दर्शक वर्ग के
मैथिली गीत संगीत आ सिनेमाके प्रति जागरुक बनौला सं प्रगतिमें सकारात्मक गतइ आवत।
गुणवत्ता सिनेमाके निर्माण पर जोर दैत कहलाह कि फ़िल्म निर्माण सं जुड़ल व्यक्तिके
निष्पक्षता सिद्धान्त के अनुपालन करबाक चाही। “नोटक गड्डी’ पर सुतल मैथिल के जगाऊ
आर हुनका सबके फ़िल्म नबाय्बा क लेल प्रेरित,आ उत्साहित करू। फ़िल्मक प्रचार गाम-गाममें
होबाक चाही। जाबत धरि सांस्कृतिक भावनाके जागरण नही होयत, ताबत धरि मैथिली सिनेमा
के दर्शक वर्गमें निष्क्रियता अहिना बनल रहत जेकि नीक बात नहिं अछि। सांस्कृतिक
जागरण सं सबंधित प्रतेय्क सुकाजके समाजक हर वर्ग द्वारा समर्थन भेटबाक चाही। तहने
किछु बात बनत। अन्यथा नहिं।
“पिया संग प्रीत कोना हम करबई”में नायकक भूमिका केनिहार
श्री विवेक चौधरी शंभूनाठ मिश्रा जीके विचारके पूर्णत: समर्थान दैत अपन हर्ख व्यकत कयलनि आ
कहलाह कि मैथिली फ़िल्म के कॉमर्सियल बनेनाय बड्ड जरुरति अछि। अहि फ़िल्मक खलनायक
श्री उत्तम चौधरी अपन विचार व्यक्त करैत कहलाह कि मिथिलांचलक लोक मिथिला संस्कृतिके
प्रति उदासीन भ गेल अछि। मिथिलावासीमें अपन संस्कृतिक प्रेम बढबाक चाही जायस्कि
मैथिली फ़िल्मक दर्शक वर्ग बढय। दुख प्रकट करैत उत्तम जी बतौलनि कि मिथिलामें सब
किछु बढि रहल अछि मुदा मैथिली सिनेमा एखनो धरि पछुआ रहल अछि जेकि चिन्तनीय अछि।
अहि अवसर पर उपस्थित “पिया संग प्रीत कोना हम करबई”क
निर्देशक श्री सूरज तिवारी कहलनि कि वो जल्दिये एकटा मैथिली फ़िल्म “सजन घर जेबै”
शुरु करताह।
प्रसिद्ध नाट्यकर्मी आ अभिनेता श्री भवनाथ झा कहलनि कि
मैथिली थियेटरक परम्पराके माध्यमें मैथिली सिनेमा बोनस में भेटल अछि। रंगमंच पर
प्रस्तुति सं भाषाई समृद्धता होयत अछि । सिनेमाई कला आर रंगमंच एक दोसरक पूरक अछि।
सलाह दैत भवनाथ जी कहलनि कि भोजपुरी सिनेमा सं भिन्न मैथिली फ़िल्म मर्यादित रहबाक
चाही मुदा मनोरंजन पर कोनो लगाम नहीं लगेबाक चाही। अश्लीलता सं बचैत मर्यादित ढंगसं
निर्मित मैथिली फ़िल्मक समर्थन कयलनि।
अभिनेता श्री दिनेश मिश्रा जी अपन हर्ख व्यक्त करैत कहल्नि
कि मैथिली फ़िल्ममें सबहक अपेक्षित सहयोग भेटबाक चाही। आपसी आरोप-प्रत्यारोप पर कोनो
ध्यान नहिं दैत मैथिली निर्माण संबंधी गतिविधिक विस्तार होमय चाही।
श्री भास्कर झा दरभंगा में आयोजित होमय बला मैथिली फ़िल्म
उत्सवक के ऎतिहासिक प्रयास मानैत कहलाह कि मैथिली सिनेमाक भविष्य उज्जवल होबय बला
अछि। कियाक त वर्तमानमें बहुत रासे मैथिली फ़िल्मक ब्लूप्रिन्ट तैयार अछि जाहिमें
मुम्बई स्थित निर्माता निर्देशक नीक नीक फ़िल्म बनेबाक योजना चलि रहल अछि। वो सुझाव
दैत कहला कि रंगमंच सं जुड़ल सब अभिनेता, कलाकार आदिके प्रोत्साहन भेटबाक चाही।
जेना भोजपुरी फ़िल्म बनेनिहार निर्माता निर्देशक के भोजपुरी समाज में सम्मानित कयल
जायत अछि, तेनाहिते मैथिली फ़िल्म निर्माता , निर्देशक, अभिनेता अदि के प्रोत्साहन
आ अभिनन्दन कयल जेबाक चाही। एखन धरि निर्मित मैथिली फ़िल्म के पटकथा, तकनीक पहलू, फ़िल्मांकन आदि के पक्ष पर चर्चा होबाक चाही ।
बैसारक प्रारंभ मैथिली फ़िल्म
फ़ेस्टिवलक संयोजक श्री शशि मोहन जी अहि समारोहक रुपरेखा , कार्यक्रम आ उद्देश्य पर
जनतव्य दयलनि ।
माय्थिली फ़िल्म फ़ेस्टिवलक सफ़ल आयोजनक
हार्दिक शुभकामना संग ई बैसार समाप्त भेल।


text:
टाइम्स ऑफ इंडिया के पत्रकार के जरूरत
टाइम्स ऑफ इंडिया जैसन बड़का ग्रुप मे अगर अहां काज करय चाहय छी तं एहन मौका बेर-बेर नहि मिलत. अखबार के कॉपी एडिटर, सीनियर कॉपी एडिटर, कॉरेस्पोंडेंट, सीनियर कॉरेस्पोंडेंट आओर
चीफ कॉपी एडिटर चाही.
कॉपी एडिटर/सीनियर कॉपी एडिटर : नोएडा
अखबार के नोएडा मे कॉपी एडिटर आओर सीनियर कॉपी एडिटर चाही. एहि के लेल अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
कॉरेस्पोंडेंट/सीनियर कॉरेस्पोंडेंट (रिपोर्टर): दिल्ली, नोएडा आओर गुड़गांव
दिल्ली, नोएडा आओर गुड़गांव ऑफिस लेल अखबार के कॉरेस्पोंडेंट/सीनियर कॉरेस्पोंडेंट (रिपोर्टर) चाही. एकरा लेल सेहो अहांके पत्रकारिता मे डिग्री या डिप्लोमा होबाक चाही. प्रिंट मीडिया मे एक से तीन साल के अनुभव होनाए सेहो जरूरी अछि.
चीफ कॉपी एडिटर: नोएडा
अखबार के नोएडा ऑफिस लेल चीफ कॉपी एडिटर सेहो चाही. एहि लेल तीन सं आठ सालक अनुभव चाही. एहि लेल अहां के प्रिंट मीडिया मे लेखन- संपादन के नीक अनुभव जरूरी अछि.
टाइम्स ऑफ इंडिया अंग्रेजी अखबार अछि एहि लेल कहय के जरूरत नहि अछि जे अहां के अंग्रेजी पर नीक पकड़ होबाक चाही.
अगर टाइम्स ऑफ इंडिया मे काज करय चाहय छी तखन जल्दी सं अपन रिज्यूमे careers.north@timesgroup.com ईमेल पर भेज दिऔ.
अप्लाई करय के लास्ट डेट 15 अगस्त 2015 अछि.
एकटा बात ध्यान राखब जे ईमेल के सब्जेक्ट लाइन मे Times_Position_Location जरूर लिखब.
अहां सभ के हमर शुभकामना...
1 comment:


text:
पटना/रांची। सीबीआई विशेष न्यायाधीश सीताराम प्रसाद क अदालत कए बता देलक अछि जे चारा कांड संख्या 33 ए 96 मे बिहार क सीएम नीतीश कुमार आ सांसद शिवानंद तिवारी क कोनो संलिप्तता नहि छल। ज्ञात हुए जे दूनू कए आरोपी बनेबा लेल मिथिलेश सिंह नामक एकटा युवक सीबीआई क अदालत मे सीआरपीसी क धारा 319 आ 173(8) क तहत आवेदन दायर केने छल। उक्त आवेदन पर सीबीआई दिस स लिखित जवाब दायर कैल गेल। अपन जवाब मे सीबीआई स्पष्ट कहलक जे मामला क एखन धरि क सुनवाई क बाद एहन कोनो साक्ष्य नहि भेटल अछि जेकर आधार पर दूनू कए धारा 319 क तहत सम्मन कैल जाए।
जवाब मे इ सेहो कहल गेल अछि जे चूंकि मामला मे सबटा आरोपी क खिलाफ आरोप गठन, सीबीआई क गवाह क बयान दर्ज आ संलिप्त आरोपी क बयान सेहो दर्ज भ चुकल अछि। एहन परिस्थिति मे मामला क सुनवाई कए अंतिम पड़ाव पर धारा 173(8) क तहत एहि कांड कए पुर्नअनुसंधान लेल नहि कहल जा सकैत अछि। अदालत दूनू पक्ष क दलील सुनलाक बाद सुनवाई पर फैसला 12 दिसंबर तक बढा देलक अछि। ज्ञात हुए जे विपक्ष एहि मामला कए काफी तूल देने अछि इ मामला गोड्डा कोषागार स संबंधित अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
चारा घोटाला मे नीतीश आरोपी नहि : सीबीआई
पटना/रांची। सीबीआई विशेष न्यायाधीश सीताराम प्रसाद क अदालत कए बता देलक अछि जे चारा कांड संख्या 33 ए 96 मे बिहार क सीएम नीतीश कुमार आ सांसद शिवानंद तिवारी क कोनो संलिप्तता नहि छल। ज्ञात हुए जे दूनू कए आरोपी बनेबा लेल मिथिलेश सिंह नामक एकटा युवक सीबीआई क अदालत मे सीआरपीसी क धारा 319 आ 173(8) क तहत आवेदन दायर केने छल। उक्त आवेदन पर सीबीआई दिस स लिखित जवाब दायर कैल गेल। अपन जवाब मे सीबीआई स्पष्ट कहलक जे मामला क एखन धरि क सुनवाई क बाद एहन कोनो साक्ष्य नहि भेटल अछि जेकर आधार पर दूनू कए धारा 319 क तहत सम्मन कैल जाए।


text:
कतेक अभिभावक तेँ बच्चा क' पैन मेँ डुबबाक डरे स्कूल भेजनाए बंद क' देलखिन। ग्रामीण सभक कहब छैन्ह कि आहर केँ टूटल तटबंध केर बांध आर सड़क केँ मरम्मत करबाक लेल कैको बेर सरपंच आर जन प्रतिनिधि सभ केँ कहल गेल, मुदा कुनु सुनबाई नै भेल।
स्कूल केँ प्रिंसिपल संतोष राय केर कहब छैन्ह कि छात्र सभ केँ होय बला परेशानी सँ विभागीय अधिकारि सभ केँ अवगत करा देल गेल अछि।महिला सरपंच सरस्वती देवी ग्रामीण सभ केँ आश्वासन देलीह कि पैन कम भेला पर सड़क केँ मरम्मत कराओल जायत। छात्र सभ डीएम सँ कहलनि कि डीएम चाचा मदद कर, स्कूल जेबा मेँ होयत अछि दिक्कत।